
Ved Udarbejdelsen er foruden det tidligere Foredrag benyttet: 
E. J. Sommerfeldt » Forelæsninger over Husbygningskunsten», 
A. Scheffers »Handbuch des biirgerlichen und lindlichen Hoch- 
bauwesens”. 
Rudolph Gottgetreu »Lehrbuch der Hochbau-Konstruktionen«. 


2 ømme er 


Indledning. 


Fra er et yderst vigtigt Byggemateriale, der i Sam- 
menligning med Sten besidder større Lethed- (det meste 
Træ er lettere end Vand), Bøjelighed. og Elasticitet, men 
mindre Haardhed, hvorfor det er lettere at. tildanne efter 
det for hvert Øjemed givne Tilfælde. 

Et Træ bestaar af Roden, Bullen eller Stammen 
og Grenene. Til Bygningstømmer benyttes kun Bullen 
eller Stammen. Denne bestaar af Barken, det yderste Lag, 
derefter Basten, Splinten, Veddet og Marven. Bar- 
ken er Træets Hud; Basten dannes af løse, bøjelige 
Trævler; Splinten er et vedagtigt Lag, der efterhaanden 
omdannes til Ved; Ved og Marv tilsammen danne Kerne- 
veddet. Medens Træet vokser dannes der aarlig et nyt 
Splintlag, hvis Overgang til Ved danner Aarringene, 
Veddets Fasthed, Tyngde og Haardhed vokser ind imod 


” Midten og bliver i samme Forhold mørkere. 


Selve Veddet dannes af Trætrævler, Saftkar og 
Spejle. Trævlerne ere omtrent parallele med Stammens 
Midtlinie, og de give Veddet de Egenskaber, der gøre det 
anvendeligt til Brug, Saftkarrene sno sig imellem Træv- 
lerne og indeholde, alt efter Træets Alder og Aarstiderne, 
Saft eller Luft, der give Anledning til Rumfangsforandringer 
samt til Forraadnelse og Orm, Spejlene eller Marvstraa- 

lerne vise sig som tynde Blade eller Striber fra Midten ud 
imod Barken og danne Retninger, efter hvilke Træet let 
spaltes. Ved, der viser disse Spaltefladers Retninz, kaldes 
Længdeved eller Længdetræ; Træ, der viser sig i et 
Snit lodret paa Spejlene, Kaldes Endetræ. 

I Almindelighed spaltes Træ let og sammentrykkes 
ved en Kraftpaavirkning fra Siden; det brydes mindre let 
og sønderrives vanskeligt, medens der til en Sammentryk- 
ning efter Længden udkræves en forholdsvis stor Kraft, 

Træ kan paa Grund af sin Sammensætning let under- 
gaa kemiske Forandringer, der enten kunne vise sig som 
tør Forraadnelse, vaad Forraadnelse eller For- 
muldning. 

Tør Forraadnelse er betinget af Tilstedeværelsen 
af Ilt og viser sig ved forholdsvis ringe Fugtighed. Den 
forekommer navnlig paa Steder, f. Eks. fugtige Kældere 
med stillestaaende Luft, hvor Tømmer er forhindret i at 
blive behørigt udtørret, uden at det derfor behøver at være 
særlig fugtigt. Den tørre Forraadnelse benævnes agsåa hvid 
Forraadnelse, fordi Tømmeret antager en lys, for det meste 
hvid Farve; det mister da til sidst fuldstændig sin Sammen- 
hæng. 

Vaad Forraadnelse er betinget af Tilstedeværelsen 
af en større Mængde Vand, men derimod ikke Ilt; den 
viser sig ved, at Tømmeret omdannes til et rødligt, brun- 
ligt eller sortagtigt Legeme uden synderlig Sammenhæng, 
og optræder navnlig paa Steder, hvor det i fugtige Om- 
givelser er i Berøring med vandsugende, porøse Stoffer; 
Pæle, der ere nedrammede i Jord, der afvekslende er fugtig 
og tør, eller paa sumpede Steder, ødelægges hurtigt. 

Erfaringen har derimod lært, at Træ, der bestandigt 
ér under Vand, er mevet modstandsdygtigt mod Forraad- 
nelse, og snarere bliver fastere end løsere, naar det da ikke 
er udsat for Angreb af Pæleorm. 

Formuidning finder Sted ved lav Temperatur og 
uden Tilgang af Luft. 

Træ, der ikke er i Berøring med Luft og uden Fugtig- 
hed, samt Træ, der er anbragt paa Steder, hvor Tempe- 
raturen er under 0? eller over 109? Celsius, raadner ikke. 

Træ, der i Bygninger er anbragt i Berøring med 
fugtig Jord, eller paa andre fugtige Steder, hvorfra den 
friske Luft er udelukket, eller hvor det ikke kan afgive 
sin Fugtighed ved Uddunstning, ødelægges snart, Træ, 
der stedse er i tør Luft, holder sig længe, men derimod 
ikke, hvor det afvekslende er tørt og udsat for Paavirkning 
af Regn eller fugtig Luft. Tømmer, hørende til gamle 
Bygninger, viser en mindre Styrke, selv om man ikke kan 
paavise nogen Omdannelse af det, men dette antages at 
hidrøre fra en Adskillelse af Trætrævlerne. 

Foruden at kunne raadne og brænde. har Træ som 
Byggemateriale den Mangel, at dets Rumfang og Form er 
underkastet ikke ringe Forandringer under vekslende Fugtig- 
hedsforhold; det svinder saaledes i tør Luft og bulner 
ud i fugtig Luft eller Vand, og man siger, at Træet 
arbejder. ; 

Svindet skyldes de i Træet værende Safter, der for- 
dampe og derved medføre en Rumfangsformindskelse; Fordamp- 
ningen foregaar" langsommere, naar det fældede Træ ikke 
er berøvet Barken.  Fordampningen, og som Følge deraf 
Svindet, er større for Splinten end for Kernetræet, større 
for Endetræ end for Længdetræ. Svindet er størst lodret 
paa Spejlenes Plan, noget mindre i Retning af Stamme- 
diametren og forsvindende paa langs af Trævlerne. 

Træ, der har ligget saa længe i Luften, at det ikke 
længere taber noget i Vægt, kaldes lufttørret, men inde- 
holder dog endnu 20—25 9%, Vand. 

Svindet viser sig paa forskellig Maade, dels ved en 
Rumfangsformindskelse, dels ved en Mængde Revner og 

Ridser, dels ved en Formføorandring. I Fig, 1—12 er saa- 
ledes vist forskellige Følger af Svindet: En efter Længden 
spaltet Stamme, Fig. 1, paa hvilken Barken bliver siddende, 
vil saaledes til Dels undgaa Revner; i det højeste vil der 
maaske vise sig en Kerneridse; hist og her kan der dog, 
naar Splinten svinder meget hurtigt, og Barken ikke er 
tilstrækkelig stærk, vise sig enkelte korte Ridser udvendigt 
fra, Fig. 2, eller der kan danne sig en hel Spalte, der 
søger at dele den halve Stamme i to lige store Dele, Fig. 3. 
Udbores en nylig fældet Stamme, Fig. 4, vil den kunne 
trække sig sammen saa godt som uden Ridser. En 
Stamme, der ved Snit paa langs er delt i 4 lige store Dele, 
Fig. 5, vil endnu, saa længe Barken bliver siddende, kunne 
trække sig sammen uden Ridser; derimod krumme saa- 
danne Stykker sig gerne ud fra hverandre, Fig. 6, fordi 
de udvendige Dele trække sig mere sammen end Kerne- 
veddet. Firkantet tilhugne Stammer, hvor saavel Splinten 
som en større Del af de yngre Lag ere borttagne, revne 
i det hele taget mindre end runde Stammer; Ridserne 
findes fortrinsvis langs Midten af Siderne, Fig. 7. Falder 
Stammens Midte ikke sammen med Midten af Bjælketvær- 
snittet, danner der sig sædvanligt paa de Sider, som ligge 
Kernen nærmest, enkelte større Ridser, der vise ind mod 
Kernen, Fig. 8, medens Ridserne paa de andre Sider ikke 
blive saa dybe. Falder Stammens Midte sammen med 
Bjælkens ene Kant, da er denne og de 2 tilstødende Sider 
som oftest fri før Ridser, medens disse findes paa de mod- 
staaende Sider, Fig. 9. Parallelopipedisk tildannede Bjælker 
ere i Reglen underkastede de samme Regler for Svindet, 
som Bjælker meéd kvadratisk Tværsnit; dog kunne her 
Enderne revne, naar de smalle Sider svinde stærkt, Fig. 
10. Paa ganske tilsvarende Maade svinde Bræder og 
Planker, der skæres ud af en Stamme. Det midterste 
Bræt, Fig, 11, vil gerne spaltes i Enderne og bliver 

tyndere langs Kanterne, men kaster sig ikke, Udskæres 
Bræderne som vist i Fig. 12, svinde de mere, jo længere de 
ligge fra Midten, saaledes at Kernesiden bliver konveks, 
og Brættet antager Form af en flad Rende. 

Anvendes lufttørret Træ paa Steder, hvor der findes 
mange Vanddampe, opsuger det igen Fugtighed og bulner 
da ud, 

Skønt man undertiden benytter sig af disse Træets 
Egenskaber, f. Eks. ved kunstig Krumning af Bjælker, idet 
man opvarmer den ene Side og befugter den modstaaende, 
eller til at sprænge Sten, idet man i Huller, der udhugges 
i den paagældende Sten, inddriver Kiler af tørt, haardt 
Træ, og derefter befugter disse med Vand, hvorved Stenen 
sprænges, maa de dog i en Konstruktion i Almindelighed 
betragtes som uheldige, og da. man ikke kan modsætte sig 
dem, maa man indrette sin Konstruktion saaledes, at de 
ikke kunne virke skadeligt paa den eller andre Konstruk- 
tioner, som ere i Forbindelse med den. 

En anden Fare for dødt Træ er den saakaldte Træ- 


æller Hussvamp, der navnlig forekommer, hvor Træet be- 


finder sig i fugtig, stillestaaende Luft samt i Mørke, f. Eks, 
i Kælderetager. Den viser sig i Begyndelsen som hvide 
Pletter, gaar over til et graat, trævlet Væv og til sidst til 
er korkagtig brun Masse af ilde og usund Lugt, og i kort 
Tid er Træet ødelagt. Denne Svamp kan ogsaa optræde 
som lange forgrenede Strænge af indtil c. $ Liniers Gennem- 
snit; de kunne trænge igennem Huller og Revner i Mur- 
værket, blive flere Alen lange og bidrage, idet de stadig 
drave Næring af Træværket, i høj Grad til Udbredelsen af 
Svampen, Naar denne pludselig optræder i Rum, som ved 
tykke Mure ere adskilte fra det Sted, hvor man ved, 
Svampen huserer, hidrører dette fra, at Strengene have 
fundet Vej gennem Murene og ere voksede videre; naar 
de atter støde paa dødt Træ, kunne Traadene bore sig ind 

i dette og hente Næring fra samme. Den vigtigste Livs- 
betingelse for Svampen er en tilstrækkelig Mængde Fugtiz- 
hed i den omgivende Luft, og da Svampen, saavel som 
det af den ødelagte Træværk, er i Stand til at optage 
store Mængder Vand, som ved Bjælker og Bræder føres 
videre omkring, bidrager den til at gøre Beboelsesrummene 
fugtige. Svampen taaler aldeles ikke Træk, der udtørrer 
den og bringer den til at dø hen; den taaler derimod bedre 
Lys, hvilket tillige er en Betingelse for, at Svampen kan 
sætte Frugt. Svampen vokser ikke igennem Oliemaling, 
Tjære eller Fernis, hvorfor de synlige Sider af det angrebne 
Tømmer kunne se sunde og friske ud. 

Vil man undgaa eller formindske ovennævnte Virk- 
ninger, maa Træet fældes paa en Aarstid, da der er saa 
faa Safter i det som muligt, altsaa om Efteraaret eller 
Vinteren; dernæst maa man saa vidt muligt fjerne Saften 
og de i den opløste vandsugende Bestanddele, hvilket kan 
ske ved Udludning i Vand eller Vanddampe, eller man kan 
overstryge det tørrede Træ med Oliefarve, Fernis. eller 
Tjære, hvorved Tilgangen af fugtig Luft hindres; saadan 
Overstrygning maa dog paa Steder, hvor Solen kan komme 
til at indvirke, fornyes hvert 3—4 Aar. Man kan ogsaa 
gennemtrænge, imprægnere, Træet med Stoffer, der enten 
modvirke Forraadnelse eller tilstoppe Porerne.  Udsættes 
Træet for saa stærk Varme, at det bliver brunt eller for- 
kullet paa Overfladen, sønderdeles Safterne, saaledes at 
de miste Evnen til at gære og suge Vand til sig, og denne 
Metode, der er billig, anvendes derfor i visse Tilfælde 
en Del. 

Frisk Mørtel virker skadeligt paa Træ; dette finder 
saaledes efte Sted ved Bjælkehoveder, der ere indmurede, 
hvorfor man omgiver dem med Birkebark, der er vandtæt 
og længe modstaar Forraadnelse, Tjærepap eller lignende, 
eller méd tørt Murværk. 

Materialier. 


Til Bygningsbrug benyttes Fyr, Gran, Eg og Bog 
samt til særligt Brug andre Træsorter i mindre Mængde. 

Her i Landet anvendes næsten udelukkende Fyr, og 
naar der i det følgende omtales Tømmer og Træ, menes 
altid denne Træsort, naar ikke andet udtrykkeligt nævnes. 
Fyr er gulrødt med lysere Splint; Aarringenes Rande ere 
rødbrune. Det bedste er stærkt harpiksholdigt og staar 
sig som Følge heraf ret godt under vekslende Fugtigheds- 


, forhold og er i det hele taget stærkt og seigt samt let at 


forarbejde, hvilke Egenskaber ere Skyld i dets store An- 


. vendelse som Bygningstømmer; i Varme udsveder det gerne 


Harpiks, hvilket er en Ulempe, naar det skal oliemales 
eller forgyldes. É 

En særlig Art af Fyr, der er meget skattet som 
Bygningstømmer, vokser i Amerika. Træet udmærker sig 
ved smalle, lige tykke Aarringe; det er forholdsvis let, be- 
sidder stor Elasticitet og stor Bæreevne, svinder og kaster 
sig meget lidt, ligesom det ogsaa modstaar Forraadnelse 
godt. Det udføres fra Amerika under Navnet , Yellow 
pine”, pitsch pine” cx kommer i Regelen til os over 
Tyskland. ; 

Af Gran haves Rødgran og Hvidgran eller Ædelgran. 
Førstnævnte Art nærmer sig meget til Fyrren, men er ikke 
saa harpiksholdig, hvorfor den staar sig mindre godt under 
vekslende Fugtighedsforhold; den anvendes til Bjælker, 
Spær, Stolper, Gulvbræder, Trapper, Døre 0. s. v. Ædel- 
gran er lysere og blødere end Fyr og Rødgran og inde- 
holder kun lidt Harpiks; den modstaar ikke saa godt Slid 
og taaler kun i ringe Grad Fugtighedsforandringer; den 
giver hvide Gulvbræder uden stærke Knastdannelser og 
anvendes meget dl Snedkerarbejde. 

Eg er gulbrunt med hvid Splint, det er stærkt, haardt, 
tungt og varigt; i Sammenligning med de andre Træsorter 
taaler det godt vekslende Fugtighedsforhold. Det er imid- 
lertid besværligt at forarbejde, da det kan være vredet og 
vanskeligt at udkløve; det er tillige temmelig kostbart, 
hvorfor dets Anvendelse til Bygningsbrug er meget be- 
grænset. 

Bøg anvendes især til Pæle under Vand samt til 
Snedkerarbejde. Til Bygningstømmer kan det ikke aube- 
fales, da det hurtigt raadner. 

Bygningstømmer kommer i Handelen enten som 
Rundholter eller som firkantet Tømmer. Ved Rund- 
holter forstaas afgrenede Stammer; de benyttes til Pæle, 
Afstivninger og Stilladser, 1 Almindelighed tilhugges 
eller tilskæres Stammerne med rektangulært eller kva- 
dratisk Tværsnit, firskaaret Tømmer; dette kan være 
fuldkantet, Fig. 13, eller vankantet (bomkantet), 
Fig. 14 og 15. . 

Tilhugningen eller Slingningen sker paa føl- 
gende Maade, Fig. 16: Stammen lægges omtrent vandret 
paa et c. 2 Fod højt Underlag og afbarkes. Paa Ende- 
fladerne afloddes 2 rette Linier i den til Tømmertykkelsen 
bestemte Afstand fra hinanden; efter at Linierne aa, bb/ 
cc og dd ere mærkede med Kridtsnoren, gøres der Indhug, 
Lærerender, for hver 2—3 Fod, og det overflødige Træ 
borthugges. Naar de 2 Sider ere slingede, kantes Stammen 
om og behandles paa lignende Maade, idet det iagttages, 
at de nye Sider blive vinkelrette paa de første. 

Tilskæringen, der kan foretages med almindelig 
Langsav eller Maskinsav, bør ske saaledes, at der gaar saa 
lidt til Spilde som muligt, og saaledes, at Aarringene. 
komme til at staa vinkelrette paa Bredden af det paagæl- 
dende Stykke Tømmer, Fig. 17 og 18, navnlig naar Bred- 
den er betydelig større end Tykkelsen. 

Fremstilles kun éet Stykke Tømmer af en Stamme, 
benævnes det Fuld- eller Heltømmer, Fig. 13; gennem- 
skæres et Stykke Heltømmer een Gang efter Længden, faas 
2 Stykker Halvtømmer, Fig. 19; gennemskæres det 2 
Gange efter 2 paa hinanden vinkelrette Suit, faas 4 Stykker 
Krydstømmer, Fig. 20, 

Efter Størrelsen og Tværsnittets Form benævnes 
Tømmeret Bjælker, firskaaret Tømmer mindst 6" tykt, 
Spær 4"—6" tykke; Planker og Bræder have betyde- 
lig større Bredde end Tykkelse, er denne 2" eller derover, 
benyttes Betegnelsen Planke, er den mindre, i Regelen 


.1!,"—13/," benyttes Betegnelsen Bræder; der haves ogsaa 


gennemskaarne Bræder paa c. %/," Tykkelse. 

Bræder, som ere tyndere endnu, benævnes Finer og 
udskæres navnlig af finere Træsorter for at anvendes til 
Belægning af simplere. 

Det i Handelen gaaende Bygningstømmer benævnes 
efter det Sted, hvorfra det udskibes. Man har saaledes: 

Pommersk Tømmer, der er det bedste Fyrremate- 
riale; det er firskaaret, i Regelen fuldkantet; det kan faas 
i Længder paa indtil 30 Alen og i Tykkelser paa indtil 
15"x 15". 

Svensk Tømmer er sjældent over .20 Alen langt, 
og dets største Dimensioner er 10"X10”. Længden op- 
gives i Regelen i dansk Maal, Tværsnittet derimod i svensk 
Maal, der er 0,9;g af dansk. De vigtigste Sorter svensk 
Tømmer ere: 

Halmstads Tømmer, der staar det pommerske 
nærmest. 

Carlshamn og Vexiø Tømmer, der ligne Halm- 
stads. É: 
Malmø, Calmar og Sundsvalls Tømmer ere 
mindre harpiksholdige; de 2 førstnævnte Sorter kunne 

bruges til Bjælkelag oppe i Bygninger; den sidstnævnte an- 
vendes til Tagværker. 

Piteå og Luleå Tømmer faas kun i mindre Dimen- 
sioner og er meget harpiksfattigt. 

Finsk Tømmer er det simpleste og er i Regelen 
vankantet og spidst; det benyttes til Stilladser. 

Norsk Tømmer nærmer sig i Egenskaber og Ud- 
seende de mellemste Arter af svensk Tømmer, men er altid 
spidst og bomkantet. 

Af Planker og Bræder benyttes hos os øster- 
søiske kun sjældnere, da de ere temmelig dyre; de finde 
Anvendelse paa de for Fugtighed mest udsatte Steder, og 
hvor man vil bygge solidt. 

Af svenske Planker og Bræder, der ere de al- 
mindeligst benyttede, ere de vestervigske, der komme 
fra Udskibningssteder Syd for Stockholm, de bedste og 
smukkeste; de kunne faas i indtil 11” Bredde (Wahl- 
planker). é 
Norske Bræder eére altid kun 6" brede; de bedste 
ere Drammens og Frederikshalds Bord; noget ringere ere 
Rispebord, der faas i 3 Sorter, 

Finske Bræder ere i Regelen vankantede; de bruges 
til Skillerum og Forskallinger. 

Vragbræder, af hvilke haves norske og finske, bruges 
til Forskalling og Indskud. 

Af Lægter, der faas indtil 15 Alen lange, haves 
skaarne pommerske, Sundsvalls, Piteå, og norske Lægter, 
der i Regelen ére fuldkantede, 

Af finske Lægter, der som oftest ere bomkantede, 
bruges de simpleste en Del til Lægtning af Straatage. 

Foruden i ovennævnte Former anvendes Træ ogsaa 
som Klodser til Brolægning og som Tagspaaner eller 
Tagstikker til Tagdækninger. 


| 

Klødserne til Brolægning, Fig. 21, ere i Regelen 
67"—8" høje og 3” —9" brede eller 4"—6” i Kvadrat i Hovedet. 

Tagspaanerne, Fig. 22 og 23, ere 12" å 18” lange, 
4" brede; Tykkelsen er forneden c."/,%, men taber sig op- 
efter, saa åt Spaanen er ganske tynd foroven. 

Tagstikkerne ere omtrent 18” lange, 4" brede og 
c: 1/8" tykke, Fig. 24. 

Saavel Tagspaaner som Tagstikker skulle være saa vidt 
muligt knastfri og ere i Regelen imprægnerede. 

i; Af andre til Planteriget hørende Stoffer benyttes Rør 
og Straa. 

Rør, der bruges til Røring af Træværk, som skal 
pudses, samt til Tagdækninger, vokse paa sumpede Steder 
og have en leddet Stængel af c. 1/,7—1/," Tykkelse. Til 
Bygningsbrug maa de være fuldstændig modne, forinden de 
skæres, samt vel tørrede; de maa ikke være alt for gamle, 
da de let blive skøre og gaa itu under Behandlingen. De 
ere i Regelen bundtede i 6"—8” tykke Knipper. Rørene 
væves ogsaa sammen med Metaltraad til Rørvæv, der 
ligeledes benyttes til Røring af Vægge og Lofter. 

Af Straa benyttes navnlig Rughalm til Tækning. 

Af kunstige Materialier, der ere dannede af Stoffer” 
henhørende til Planteriget, kunne nævnes Papir, Pap, 
"Lærred og Træstuk. 

Papir benyttes foruden til Tapeter tillige som Kerne 
i forskellige Tagdækningsmaterialier, 'Tapeterne, der skulle 
være vel limede, gode og faste, saa at de kunne spændes, 
ere i Regelen ved Hjælp af Farver forsynede med forskel- 
lige Mønstre; de kunne være forsynede med et lakagtigt 
Overtræk, Glanstapeter, eller med et Mønster, dannet af 
fine, støvformede Ulddele, Fløjelstapeter. 

Pap. anvendes mest som Tagdækningsmateriale, Tag- 
pap, Stenpap, Tagfilt; det er da imprægneret med et 
bituminøst Stof, i Regelen Stenkulstjære, bestrøet med 

Sand, Grus eller Kalkpulver og forhandles i Ruller af c. 
50 Fods Længde og c. 3 Fods Bredde. Tykkelsen er gerne 
j—2 Linier. Dens Godhed beror paa Massens ensartede 


Sammensætning og gode Imprægnering, den maa tillige ” 


være saa elastisk, at den kan taale at bøjes uden at briste. 

Lærred anvendes til Beklædning af Vægge enten 
som én Slags Voksdug, vadskelige Tapeter, eller som Under- 
lag for Papirtapeter eller Oliefarve. 

Træstuk dannes af sleben Træmasse, med en Op- 
løsning af Lim som Bindemiddel. Den benyttes i Stedet 
for Gips til Fremstilling af Ornamenter og er da tilsat 
Cement, pulveriseret Ler eller Kridt. 


Bindemidler. . 


Det eneste egentlige Bindemiddel, der bruges ved 
Træmaterialier, er Lim. Det fremstilles i Limkogerierne 
ved Kogning af Knokler og Ben samt lignende dyriske 
Stoffer; det gaar i Handelen som tynde hornagtige Blade, 
der opblødes og koges i Vand forinden Brugen. Denne 
Lim, der ikke taaler Fugtighed, benyttes dog kun, ved 
Snedkerarbejde, sjældnere ved Tømmerarbejde. Blandes 2 
Dele Lim med 1 Del Linoliefernis faas en Vandlim, der 
bedre modstaar Fugtighed, 


Forbindelser. 


— 


Tømmerforbindelser. 


Samlingen af 2 cller flere Tømmerstykker til en Kon- 
struktion sker ved de saakaldte Tømmerforbindelser, der 
fremstaa ved Tildannelse og Tilskæring af Sammenstøds- 
fladerne paa en saadan Maade, at Forskydelighed af det 
ene Stykke i F orhold til det andét overhovedet, men 

navnlig i de Retninger, i hvilke Forbindelsen kan blive 
paavirket, gøres umulig. Forbindelsen sker som oftest 
uden Bindemidler, og herved skille Tømmerforbindelser 
sig fra de Forbindelser, Snedkeren anvender, og til hvilke 
Anvendelsen af Lim spiller en stør Rolle. For yderligere 
at sikre Tømmerforbindelser anvendes dog Trænagler, 
Kiler og Dybler af haardt Træ samt Beslag af 
Jærn. 

Som en Grundregel for alle Tømmerkonstruktioner 
gælder, at hver enkelt Konstruktion maa indrettes saaledes, 
at den kan betragtes og komme til at virke som et sammen- 
vokset Hele, uden at der altsaa kan finde Drejning Sted 
omkring dens enkelte Stykkers Forbindelsespunkter, og 
Konstruktionens Form derved forandres. Dette opnaas ved 
at tilvejebringe et tilstrækkeligt Antal triangulære Forbin- 
delser ikke alene i den enkelte Konstruktions Plan, men 
ogsaa, hvor flere plane Konstruktioner træde i Forbindelse 
med hverandre til et System f. Eks. ved Hjørner, Fig. 25, 
mellem disse indbyrdes. 

Ved Valget af Konstruktionsmaade og Forbindelse maa 
tages Hensyn til, at Tømmerets Anbringelse, dets Rejs- 
ning, kan foregaa nogenlunde let. 

Da Tømmeret svækkes ved Udskæringerne i Forbin- 
delsespunkterne, maa man gøre dem saa smaa, som For- 
holdene tillade, og saa vidt muligt bør man kun lade 2 
Stykker støde sammen i samme Punkt.  Forbindelserne 
kunne styrkes ved Hjælp af Jærnbeslag i forskeliige For- 
mer. Afstanden mellem 2 Indsnit, der overskære de samme 
Fibre eller Trævler, maa ikke være for ringe, da det mel- 
lemiliggende Stykke ellers let spaltes af. 

Ved alle Konstruktioner bør det erindres, at Træets 
Modstand er større imod Sønderrivning og Sammentrykning 
efter Fibrenes Retning énd mod Bøjning. Ved vandret 
liggende Bjælker faas det største Udbytte af Materialet, 

naar Højden forholder sig til Bredden som 7 til 5; alle 
lodret staaende Tømmerstykker, der sammentrykkes, bør 
derimod have et kvadratisk, cirkulært eller mangekantet 
Tværsnit; ligeledes skraat stillede Bjælker, gennem hvilke 
der kan komme Tryk. Ved Konstruktioner, som Skulle 
bære store Byrder, maa Endetræ ikke støde mod Sidetræ, 
da det let trykkes ind, ligesom. ogsaa Svindet jo er størst 
paa tværs af Fibrene. Vandrette Bjælker lægges med 
Kernesiden opad, for at Bjælkens Vægt skal modarbejde 
den ved Svindet opstaaede Bøjning opefter. Alle lodret 
stillede Tømmerstykker bør staa saaledes, at de modarbejde 
et eventuelt Sidetryk; Stolperne i en Trævæg skulle derfor 
stilles saaledes, at Løsholterne modarbejde Tømmerets 
Krumning. 5 
Tømmers Forlængelse. 

Til Tømmers Forlængelse i vandrette Planer 
kan man benytte Stød, Blad, Hageblad og fransk 
Laas. 

Stødet er lige eller skraat, 
kerne maa være understøttede under Stødet, og maa RER 
være underkastede en lodret Paavirkning fra oven. É Ved, 
det skraa Stød faar det ene Stykke Tømmer nogen Under- 
støttelse af det andet. Den skraa Flades vandrette Projek- 
i alv saa stor som den lodrette. 
gi Sinde lige, skraat eller lodret, Fig. 28, 29 og 
30, forudsætter ligesom Stødet, at Bjælkerne ere under- 
støttede i Sammenstødet. Det ene Stykke kan her Rye: 
det andet; Bladets Længde er 2 Gange Bjælketykkelsen; 
det fornagles i Regelen med 2 Trænagler, anbragte 1 sy 
gonalen. Vil man hindre, at det ene Stykke løftes uaf- 
hængigt af det andet, kan Bladet underskæres, Fig. 31. 

Hagebladet kan være lige eller skraat, Fig. 32 
og 33; det anvendes, naar Forbindelsen skal kunne mod- 
staa Træk efter Bjælkens Længderetning. Bladets Længde 


Fig. 26 og 27; Bjæ!- 

kan passende være 2!/, til 3 Gange Bjælketykkelsen. 
Forbindelsen kan spændes ved Hjælp af dobbelte Egetræs- 
kiler, Fig. 34, der bør være saa lange, at man kan drive 
dem efter, naar Træet svinder; Bladet bør i dette Tilfælde 
være 3!/, Gange Bjælketykkelsen og tillige underskaaret, 

Den franske Laas, Fig 35, er en meget fuldstæn- 
dig Forbindelse, men er vanskelig at tildanne; den modstaar 
Træk, Tryk og Forskydninger i alle Retninger. Længden 
er 3!/, Gange Bjælketykkelsen. 

Samtlige disse Forbindelser kunne styrkes ved An- 
vendelse af Jærn, f. Eks. Jærnklamre, Fig. 36, Skødnings- 
jærn, Fig. 37, 0. s. v. 

Tømmers Forlængelse i lodret Retning. Af 
Forbindelser kan anvendes Stødet og Bladet, men For- 
bindelserne maa i Regelen styrkes ved jærnskinner og 
Bolte, Fig. 38 og 39. 

Undertiden anvendes en Tap i Forbindelse med det 
lige Stød, Fig. 40, eller bedre en Jærndorn, Fig. 41, der 
gaar ind i begge Stykker. Endelig kunne 2 Stykker 
Tømmer proppes sammen, Fig. 42, men denne Forbin- 
delse er paa Grund af de store Udskæringer mindre god. 

Ved alle disse Forbindelser ville Fibrene i Endetræet 
kunne trykkes ind i hinanden, naar Belastningen er stor; 
for at modarbejde dette bør der lægges en Blyplade ime!- 
lem, eller man kan danne hele Forbindelsen ved Hjælp af 
en fælles, støbt Muffe, Fig. 48. 

Bladet anvendes, naar Tømmerstykkerne ikke skulle 
nedrammnes. 

Tømmers Forstærkning. 
Tømmers Samling efter Højden. 

Naar det Tømmer, man har til Raadighed, ikke er 
svært nok til i vandret liggende Stilling at kunne bære den 
Belastning, det kan blive udsat for, samler man i Alminde- 


lighed flere Stykker efter Højden paa en saadan Maade, 

åt det samlede Stykke kan betragtes som et Hele; man 
opnaar derved at faa den fulde Modstandsevne udbyttet, 
Dette beror paa, at en Bjælkes Bæreevne staar i ligefremt 
Forhold til Bredden og til Kvadratet paa Højden. En 
12"x6" Bjælke, der lægges paa Fladen, kan bære dobbelt 
saa meget som en 6"X6" Bjælke med samme Fritliggende, 
men derimod 4 Gange saa meget, naar den stilles paa Høj- 
kant. Gennemskærer man derimod den 12"Xx6” Bjælke i 
2 Stykker 67x6" Bjælker, vil Bæreevnen for disse blive 
ens, hvad enten de lægges løst oven paa hinanden eller ved 
Siden af hinanden, idet de i begge Tilfælde ville bøje 
sig uafhængigt af hinanden, Fig. 44.  Tvinger man de 
oven paa hinanden lagte Stykker til at følges ad under 
Bøjningen, Fig. 45, kunne de bære dobbelt saa meget som 
i Fig. 44. De Forbindelser, der i den Anledning anvendes, 
ere Fortanding og Fordybling. 

Fortanding. Denne Forbindelse dannes bedst af et 
ulige Antal Stykker. Almindelig anvendes 3 Stykker, og 
det nederste maa da være gennemgaaende, de 2 øvre, der 
” hver have halv Længde, stødes paa Midten af det nedre, 
Fig. 46 og 47, Stykkerne tvinges til at følges ad under 
Bøjningen ved en Række Indsnit, Tænder, der gribe ind i 
hinanden, saaledes at de hindre den fri Strækning af de 
øvre Stykkers Underside og den fri Sammentrykning af det 
nedre Stykkes øverste Del. 

Skal den samlede Bjælke have en Højde a, maa hver 
af dens Stykker have en Højde af %,, a. Den nedre 
Bjælke beholder denne Højde paa Midten, og der slaas 
herfra et Snorslag, der afskærer cen Højde af %, a for 
Enden af Bjælken. Parallelt med dette Snorslag og i en 
Afstand fra det af !/1, a sliaas endnu et Snorslag; i disse 
2 Linier skulle nu Tændernes Spidser ligge; deres Længde 
kan passende være c. 3 Fod og alle ind- og udadgaaende 
Vinkler rette. Den underste Bjælke henlægges saaledes, 

at den faar en Pil opad paa omtrent ”/ af Bjælkens 
Længde (denne Pil maa Bjælken beholde under hele Ar- 
bejdet, indtil Skrueboltene ere satte i), og der gives nu 
de 2 øverste Stykker en lignende Tildannelse med Tænder, 
der passe ind i Understykkets. For at Tænderne ikke 
skulle presse sig ind i hinanden, lægges en Bly- eller 
Zinkplade mellem dem og ligeledes i Stødet i Midten. 
Stykkerne samles, og der anbringes Bolte i Tænderne nær- 
mest Midten og nærmest Enderne og i øvrigt i hver 2den 
eller 3die Tand, Som vist i den ene Halvdel af Fig. 46 
og 47 er det hensigtsmæssigt at anvende Dobbeltkiler af 
haardt Træ imellem Tandfladerne, der da selvfølgeligt maa 
udskæres saa meget, at der bliver Plads til Kilerne; disses 
Hoved cer i Regelen kvadratisk. Ved Inddrivningen af 
Kilerne forøges Spændingen i den samlede Drager, og 
skulde den tabe sig noget paa Grund af Træets Svinding, 
vil den igen kunne tilvejebringes ved en Efterdrivning af 
Kilerne. 

Fordybling er lettere at anvende, og har den For- 
del ikke at formindske Bjælkernes Højde.  Dyblerne, der 
kunne være parallelopipediske eller kileformede, Fig. 48 og 
49, anbringes i en indbyrdes Afstand lig Tænderne i den 
fortandede Drager, De anbringes halvt i hver af Bjælkerne, 
og maa dannes af haardt Træ og udskæres saaledes, at 
deres Fibre gaa paa langs ad Bjælken; Bredden af Dyb- 
lerne er i Regelen lig den halve Dragerhøjde. Forbindelsen 
styrkes ved Bolte som ved Fortandingen. 

Den skjulte Dybel, Fig, 50, er mindre anvendt; der 
udstemmes svalehaleformede Huller i begge Bjælker; Dyblen 
drives først ned paa smaa Kiler i det underste Stykke og 
Bjælkens øvre Stykke paalægges og drives ned; Kilerne spalte 
da Dyblerne op, saa at de fylde de svaiehaleformede Huller. 

Fortanding og Fordybling kunne ogsaa anvendes til 
Forbindelse af Bjælker efter Bredden eller lodrette Stolper; 

i saa Tilfælde gøres Sammenstødsfladerne altid parallele med 
Yderfladerne, Fig. 51. 
Tømmers Krydsning. 

Der kan skelnes mellem 8 forskellige Tilfælde, nemlig: 

Begge Stykker forlænges ud'over Krydsnings- 
punktet. 

Det ene Stykke ender i Skæringspunktet. 

Begge Stykker ende i Sammenstødet, 

Disse Tilfælde ere igen underkastede Forandringer, 
efter som Stykkerne skulle være bindige, d. v. s. have en 
eller to Flader i samme Plan eller ej. 

Forlænges begge Stykker ud over Skærings- 
punktet, kan anvendes: 

Overskramning, Fig. 52, eller Paakæmning, 

Fig. 53, efter som Stykkerne ere bindige eller ikke. Da 
Tømmeret ved Overskramning svækkes meget ved at ud 
"skæres til halv Dybde, anvendes undertiden at udskære 
den underste Bjælke noget mindre end den øverste, eller 
bedre, man overskærer den øvre og lader den hvile i Ind- 
snit i den bærende Bjælke, Fig. 54, og Forbindelsen styrkes 
ved Beslag. Overskramning kan anvendes, naar Stykkerne 
ikke krydse hinanden under en ret Vinkel; er Vinklen 
meget forskellig fra 909%, anvendes dog Overskramning med 
Forsætning (Forsats), Fig. 55, hvorved spidse Vinkler i 
Udskæringen undgaas. Skal ved Paakæmning en Forskyd- 
ning til Siden hindres, anvendes Dobbeltkammen, Fig. 56, 
eller Krydskammen, Fig. 37, 

Ender det ene Stykke i Skæringspunktet, 
kan anvendes Tapning, Bladning, Kæmning og For- 
sætning. 

Af Tapforbindelser haves den lige og den skraa 
Tap, Fig. 58 og 59; Tappens Bredde er lig Tømmerets; 
dens Tykkelse gøres i Regelen 1/, af Tømmerets Tykkelse 
og Længden i Regelen 1/, Gange Tykkelsen. Taphullets 


Ud 


| 


23 


Dybde maa være lidt større end Tappens Længde, for at 
Tappen ikke skal blive ødelagt ved Inddrivningen, 

Den skraa Tap afskæres fremefter lodret paa det 
gennemgaaende Stykke. I Regelen fornagles Tappen ved 
Hjælp af cn Trænagle, der anbringes i en Afstand af c. !/, 
af Tappens Længde fra dens Rod. Hullet til Naglen 
bores først i det Stykke Tømmer, der har Taphul, dernæst 
indsættes Tappen, og paa denne mærkes det i Taphulstykket 
borede Hul; Tappen tages ud, og i denne bores dernæst 
Hullet lidt nærmere ved Tappens Rod, end der er afmærket. 
Herved opnaas, at Stykkerne ved Naglens Inddrivning træk- 
kes godt sammen. 

Anvendes Forbindelsen i det fri, bør der bores et 
Hul fra Taphullets Bund til Tømmerstykkets Underflade, 
for at Vand, der mulig kan samle sig i Taphullet, kan 
finde Afløb. 

Dobbelttap, Fig. 60, og Bladtap, Fig. 61, anvendes 
ved sværere Tømmer, 

Brysttap, Fig, 62 og 638, anvendes, naar Tømmeret 
ligger vandret, og man vil skaffe det indtappede Stykke 
en større Hvileflade; Fig. 68 kaldes ogsaa skjult Tap. 
Svalehaleformet Tap med Kile, Fig. 64, anvendes, 
naar det afbrudte Stykke kan være udsat for Træk efter 
Længden; Tappens største Bredde maa være lig Taphullets 
mindste. 

Forkilet Tap, Fig. 65, ogsaa kaldet Grundtap, 
bruges undertiden, naar en Række nedrammede Pæle skulle 
samles med et vandret liggende Hovedstykke eller Hammer. 
Tap og Taphul gaa helt gennem Hammeren, 

Sidetap, Fig. 66, anvendes, naar Stykkerne ikke ere 
bindige., 

Af Bladforbindelser anvendes; 

Lige Blad, Fig. 67, der maa fornagles, hvis der 
skal ydes Modstand mod Træk. 

Svalehaleformet Blad, Fig. 68 og 69, kan mod- 
staa Træk. 

Svalehaleformet Blad med Bryst, Fig. 70, 
svækker det gennemgaaende Stykke Tømmer mindre. 

Hagebladet, Fig. 71, er ikke nogen synderlig stærk 
Forbindelse, da Hagen let spalter af. Kæmning anvendes, 
naar Stykkerne ikke ere bindige. Af Kamme skal kun 
nævnes lige Endekam, Fig. 72, og Svalehalekam, 
Fig. 73. 

Forsætning (Forsats) anvendes, naar Stykkerne 
skære hinanden under en spids Vinkel, og det ene Stykke 
er udsat for et stort Tryk; Forsætningen kan "enten være 
enkelt, Fig. 74, eller dobbelt, Fig. 75, og anvendes hyp- 
pigt i Forbindelse med Tap, Fig. 76 og 77. Den forreste 
Sammenstødsflade halverer i Regelen Vinklen mellem Tømmer- 
stykkerne. Den dobbelte Forsætning anvendes, naar Vink- 
len er meget spids. 

Kloen, Fig. 78, anvendes ved skraat stillede Stolper. 

Ende begge Stykker i Skæringspunktet, kan 
anvendes: 

Skraat Blad, Fig. 79, der hindrer en Adskillelse af 
Stykkerne, saa længe det øverste ikke kan hæve sig. 

Hjørneblad, Fig. 80, der styrkes ved Trænagle. 

Skraat Hageblad, Fig. 81, anvendes, naar Stykkerne 
skulle modstaa Sideforskydning. 

Slidstap, Fig. 82, og Spærtap, Fig. 83, egne sig 
til Forbindelse af Tagspær. 

Straffet (ogsaa kaldet akslet) Tap, Fix. 84. 

Vinkeltap, Fig, 85, anvendes, naar 2 vandrette 
Bjælker ende under samme Stolpe. 


Samling af Planker og Bræder. 
Ved Samling efter Bredden kan anvendes Stryg- 
ning, Falsning, Pløjning eller Fordybling. 

Strygning eller Sammenfugning anvendes ved 
tyndere Bræders Samling til Flager; Strygningen kan være 
lige, Fig. 86, eller smig, Fig. 87. Da Træets Svinding 
her vil medføre, at Fugen aabner sig, og Flagen saaledes 
bliver utæt, kan man dække Fugen med én Liste, Fig. 86, 
der kun maa sømmes paa det ene Bræt, for at den ikke, 
naar Fugen aabner sig, skal sprænges; i øvrigt anvendes 
hyppigt ved Strygning en godt bindende Lim; Svindet 
vil da vise sig som en Sammentrækning af hele Flagen. 
Kommer det an paa, at Flagen kaster sig saa lidt som 
muligt, bør der til den anvendes Kernebræder: disse skæres 
igennem, den tørrede Marv tages bort, og den ene Halvdel 
limes derefter med sin Splintside til den anden Halydels 
Kerneside. Kastning kan saa godt som helt undgaas, naar 
Flagen eller Tavlen samles af forskellige Træsorter, der 
svinde ulige meget, f. Eks. Linde- øg Mahognitræ. Den 
inderste- Del af Tavlen dannes i saa Tilfælde. af -Mahogni- 
træ, uden paa hvilket der limes flere tynde Plader af 
Lind, saaledes at Fibrene i de forskellige Lag krydse 
hinanden. 

Bræder kunne samles ect paa to som vist i 
Fig. 88, 

Falsning, Fig, 89, 90 og 91, afgiver en bedre og 
tættere Forbindelse, men der medgaar noget mere Træ. 

Pløjning er meget almindelig og giver en god og 
tæt Forbindelse. 1 Regelen er hvert Bræt forsynet med en 
Fjeder og en Not, Fig. 92; ved Planker anvendes under- 
tiden Dobbeltfjeder, Fig. 98, Noten gøres altid lidt. dy- 
bere end Fjederen; ved Gulvbræder kan man gøre den 
Del af Brættet, som ligger over Noten eller Fjederen, og 
som kaldes Forlandet, noget tykkere end den under Not 
eller Fjeder liggende Del, Baglandet; dette gøres da ogsag 
gerne lidt kortere end hint af Hensyn til, at man kan faa 
den øverste Flade af Gulvet saa tæt som muligt, Fig, 94. 

For at spare Træ anvendes ogsaa-løse Fjedre af Træ, 
Baandjærn eller Zinkblik, Fig. 95. Fig. 96 viser en engelsk 
Patentpløjning,  Fordybling anvendes, naar man ikke 
bryder sig om en gennemgaaende Fjeder, Fig. 97. 

Af andre Forbindelser er der i Fig. 98—106 vist 
nogle, der hyppigt anvendes ved Samlingen af Porte, Døre 
og Panéler. Fig. 98, 99, 100 og 101 vise Fyldingernes 
Anbringelse i Rammen; Fig. 102 og 103 vise Rammens 
Samling i et Hjørne. Den kelede Del af en såadan 
Ramme maa skæres sammen efter Gæring, d. v. s. støde 
sammen efter Halveringsplanen for Vinklen (her forudsættes, 
at begge Stykkers Keling er ens). Da selv et ringe Svind 
altid vil foraarsage en Utæthed ved de skraa Sammen= 
stødsflader, anvendes bedst den i Fig, 103 viste Kontra- 
keling af Tapstykket. Fig. 105 og 106 vise et Mellem- 
stykkes Samling med Rammens Sidestykker, Fig. 104 
viser Samlingen af 2 tynde Lister eller profilerede Bræder 
i et Hjørne. Som Hjørneforbindelse kan desuden anvendes 
Sammensinkning, Fig. 107, 108, 109 og 110, hvor det ene 
Stykke griber ind i det andet ved Hjælp af svalehale- 
formede Tænder. Fig. 107 viser en almindelig, Fig. 108 
en tildels skjult og Fig. 109 en fuldstændig skjult Sammen- 
sinkning. Fig. 110 viser Samlingen af en almindelig 
Vindueskarm. 


Vægge. 

De Vægge, der konstrueres af Træ, kunne deles i 
Blokvægge, Plankevægge,  Bindingsværksvægge, 
sprængte Vægge og Indhegninger. 

Blok- og Plankevægge dannes af vandret liggende 
runde eiler 4-kantet tilhugne Stammer eller af Planker, der 
i Hjørnerne ere samlede ved Overbladning, Fig. 111, eller 
Sammensinkning, Fig. 112, Hyppigst anvendes dog Kæm- 
ning, Fig, 113 og 114, hvilken Forbindelse tillader, at 

Enderne rage frem foran Væggen. Skillevægge forbindes 
paa. lignende Maade med Ydervæggene, i hvilke de altsaa 
blive synlige. Ved efterhaanden at udkrage Bjælkerne kan 
man ved disse Vægge tilvejebringe konsolagtige Fremspring, 
der kunne afgive en god Understøttelse for øvre, fremsprin- 
gende Dele af Bygningen, hvorved kan opnaas megen 
dekorativ Virkning. 

Da Træ nu er forholdsvis dyrt, finde disse Vægge 
som oftest kun Anvendelse i meget skovrige Egne, især i 
saadanne, hvor det tillige er vanskeligt at tilvejebringe 
Stenmateriale til Bygninger. 

Bindingsværksvægge, Fig. 115, finde Anvendelse 
ved Konstruktionen saavel af hele Bygninger som af enkelte 
Vægge i Bygninger, der i øvrigt ere opførte af Stenmateriale. 
En Bindingsværksvæg dannes af Fundamentet, Fod- 
stykket, Stolperne, Remstykket, Løsholterne og 
Stiverne. 

Fundamentet, der tjener til at understøtte Fodstykket 
paa hele Længden, maa være saa højt, at Stænkeregnen 
ikke kan naa dets Overkant, atsaa mindst 15"—18". Det 
bygges i øvrigt ligesom Fundamenter for Vægge af Sten, 
og maa ligeledes forsynes med et isolerende Lag. 

Fodstykket tjener til at fastholde Stolperne og til at 
fordele Væggens Tryk jævnt paa Fundamentet. Det dannes 
i Regelen af et Stykke Halvtømmer af mindst 4” Højde; 
dei lægges med Kernesiden nedad, og hvis det skal være 
bindigt med Fundamentets Yderside, umiddelbart paa dette, 
Fig, 116; springer Fundamentet frem foran Fodstykket, 
lægges dette bedre paa et eller to Lag Mursten, Fig. 117 
ox 118, med hvis Yderflade det gøres bindigt; herved op- 
naas, at Vand ikke saa let bliver staaende ved Fødstykkets 
Underflade, og det er altsaa ikke udsat for saa let at 
raadne; det isolerende Lag anbringes da hedst som vist i 
Figurerne, Fodstykket er hyppigt bredere end Stolperne, 

og det derved opstaaede Fremspring kan da lægges paa den 
indvendige Side og benyttes til Støtte for Gulvbræderne; 
lægwes det udvendigt, maa det afskæres skraat for at lette 
Vandafløbet. Skal Fodstykket samles efter Længden, sker 
det ved Hjælp af et Blad eller Hageblad under en Stolpe, 
I Hjørner anvendes skraat Blad, og, hvor Skillevægge støde 
til, Blad eller Hageblad. 

Stolperne, Der maa findes saadanne paa Hjørnerne, 
Hjørnestolper, paa hver Side af Døre og Vinduer, 
Dør- og Vinduesstolper, samt paa de Steder, hvor Skille- 
vægge støde til, Bundstolper. Imellem disse anbringes de 
øvrige Stolper, saaledes at den indbyrdes Afstand bliver om- 
trent 3'. Stolperne ere i Regelen af Krydstømmer: til 
Hjørne- og Bundstolper er det dog hensigtsmæssigt at an- 
vende noget sværere Tømmer, da disse Stolper svækkes 
mere end de øvrige ved Taphuller. Disse sværere Stolper 
falses da langs de Kanter, der springe frem i Værelset, 
”ig. 119 og 120; til Bundstolper benyttes dog bedst Haiv- 
tømmer, der stilles med den længste Side i Skillevægsens 
Retning. Stolperne forbindes med Fodstykket ved c. 2” 
lange Tapper; for Hjørnestolpernes Vedkommende maa straf- 
fede Tapper anvendes, 

Stolperne i Facadevæggene og i de med disse paral- 
lele Skillevægge ere foroven tappede ind i et Rem- eller 
Hovedstykke, der tjener til at bære det ovenover lig- 
gende Bjælkelag. Tapperne gøres dog noget længere end 
forneden, da de her bør fornagles. Skal Hovedstykket, der 
i Regelen har samme Bredde som Stolperne, samles, sker 
det ved Blad, der altid maa ligge lige over én Stolpe. 
Ved Bestemmelsen af Bjælkernes Plads maa der altid an- 
bringes en Bjælke over hver Gavl- og Tværskillevæg: de 
tjene i de paagældende Vægge til Remstykker for Stol- 

.perne, der derfor maa være noget længere end Stolperne i 


Facadevæggene. Imellem de derved bestemte Bjælker. 

anbringes de øvrige saaledes, at den indbyrdes Afstand 
bliver c. 3' 

Løsholterne tjene til at afstive Stolperne og til at 
begrænse Felterne, særlig Dør- og Vinduesaabninger. De 
have i Regelen samme Tværsnit som Stolperne og forbindes 
med disse ved korte Tapper (undertiden med Forsætning) 
for ikke at svække Stolperne for meget, Den indbyrdes 
Afstand mellem de enkelte Rækker Løsholter er passende 
c. 4". 

Stiverne tjene til at tilvejebringe den fornødne trian- 
gulære Afstivning i Væggens Plan. De gives i Regelen 
samme Tværsnit som Stolperne og bør altid findes for 
hver Ende af Væggen; ved lange Vægge bor desuden an- 
bringes en eller to Gange to Stivere i. modsatte Retninger. 
Ved Enden af Væggen anbringes de saaledes, at de komme 
til at hælde udefter mod Hjørnestolpen under en Vinkel 
paa mellem 43? og 60? med Fodstykket; med dette og 
med Rem- eller Hovedstykket forbindes Stiverne ved skraa 
Tap med eller uden Forsætning, men disse Forbindelser 
bør ikke gerne anbringes nærmere ved Taphuller end c. 3”. 
1 Stedet for enkelte Stivere amvendes ogsaa dobbelte, der 
krydse hinanden paa Midten og danne et staaende Andreas- 
kors; den ene Stiver bør da gaa helt igennem, og i den 
indtanpes den anden, der kommer til at bestaa af to 
Stykker. 

Skal Væggen fortsættes gennem flere Etager, kæmmes 
Fodstykket for Væggen i den øvre Etage over Enden af 
Etageadskillelsens Bjælkelag, saafremt dette ligger vinkelret 
paa Væggens Retning; ligger det derimod parallelt med 
denne, benyttes som Fodstykke en af Bjælkerne, saaledes 
at ogsaa Stolperne i disse Etager blive af forskellig 
Længde. 

I det saaledes dannede Træskelet udmures i Regelen 
Felterne med !/, Stens Mur, saaledes som tidligere omtalt; 

dog kunne de ogsaa udmures med 1 Stens Mur, hvorved 
Muren faar Udseende som fuld Mur, Fig. 121 og 199. 
For at Tavlene ikke ved Træets Svinding skulle falde ud, 
nagler man trekantede Lister paa den indvendige Side af 
Stolper og Stivéere, Fig. 123, hvorfor de mod Stolperne 
liggende Sten maa tilhugges noget. I Stedet for at anvende 
Lister kan mån ogsaa forsyne Stolper og Stivere med tre- 
kantede Riller, Fig. 124, der ved Udmuringen blive fyldte 
med Mørtel. É 

Muren kan fuges eller pudses; i første Tilfælde maa 
Træfladerne, der blive synlige, omhyggeligt afhøvles og 
Kanterne affases, naar de staa frem foran Murfladen. Træet 
males eller ferniseres for bedre at kunne modstaa Fugtig- 
hedens Paavirkning. Skal Vægfladen pudses, maa alt 
Træværk først røres. Ved lette Skillevægge udelader 
man Udmuringen og indskrænker sig til at forskalle 
Siderne. 

Ved Skure og lignende Bygninger bruges meget Bin- 
dingsværksvægge beklædte med Bræder paa den udvendige 
Side. Beklædningen kan være lodret eller vandret, Den 
lodrette Beklædning, Fig. 125, er i Regelen pløjet eller 
forsynet med løse Fjedre, og Bræderne sømmes til Los- 
holterne; dog kan den ogsaa dannes af Bræder ,cet paa 
to", men der bør da forneden sømmes et Vandbræt paa 
Fodstykkets skraa Flade for at lukke Aabningen mellem 
Bræderne forneden, Fig. 126. Den vandrette Beklædning, 
Fig. 127, dannes bedst som en Klinkbeklædning, hvor Bræ- 
derne sømmes til Stolperne. 

Sprængte Vægge. Skal der i en øvre Etage anbrin- 
ges en Skillevæg paa et Sted, hvor der ikke findes nogen 
Væg underneden, bør den bygges saaledes, at dens Vægt 
belaster Bjælkelaget saa lidt som muligt. Dette sker bedst 
ved at lægge et enkelt eller dobbelt Hængværk i den, Fig. 
128 og 129, hvorved opnaas, at Trykket af Væggen over- 

føres paa Murene, Som Fodstykke benyttes, naar Væggen 
er parallel med Bjælkelaget, en af Bjælkerne. Er Væggen 
vinkelret paa Bjælkelaget, maa man anbringe et Fodstykke 
over Bjælkerne, og Konstruktionen bliver da ligesom i 
førstnævnte Tilfælde. Konstruktianen af selve Hængværket 
bliver udførligere omtalt i det følgende, 

Som de simpleste og letteste Trævægge kunne nævnes 
sprængie Brædevægge, Fig. 130. De dannes i Regelen 
af 2 Lag Bræder paa Fladen, hvoraf det ene anbringes 
lodret, det andet under en Vinkel paa 45% med Side- 
murene. Bræderne fæstes til Lægter anbragte paa Gulv og 
Loft, og Væggene røres og ptidses som oftest. Bræderne 
bør derfor være smalle og i samme Lag anbringes med er 
lille Mellemrum, for at de ikke ved Sammentrækning skulle 
skade Pudsen. Anbringelse af Døre foraarsager ingen Van- 
skeligheder. 

Indhegninger dannes i Regclen som Prlankeværker, 
Stakitter eller Lægtehegn. 

Plankeværker og Stakitter dannes af Stolper, Løs- 
holter og Beklædning. 

Stolperne, der i Regelen dannes af 6" x 6" Tømmer, 
anbringes i 5—10 Fods indbyrdes Afstand og nedgraves 
27—8' i Jorden. Er Indhegningen over 77—8' høj, an- 
bringes Ende- og Portstolper i Krydsfod, Fig. 131, og i 
lange Indhegninger enkelte Mellemstolper i halv Krydsfod. 
Krydsfoden dannes af Fodstykkerne, der skrammes over hin- 
anden, og Skraastiverne. 

Stolperne afskraas foroven for at give Regnvand Af- 
løb; de kunne dækkes med smaa Træplader, Fig. 182, 
1338 og 134, eller ogsaa lægges der æ&t Vandbræt hen- 


” over alle Stolperne. De kunne ogsaa dækkes med et støbt 


Hoved, Fig. 135, der da er forsynet med de nødvendige 
skraa Flader og springer noget frem foran Stolpen, hvorved 
der dannes en Drypkant. 

Løsholterne eller Riglerne tappes ind i Stol- 
perne og spille samme Rolle som Løsholterne i Bindings- 
værksvægge. De dannes af 3" x4" eller 4" Xx 5” Tommer, 
og den øverste Flade afskraas med Fald fra DENE, 
der maa mindst anbringes 2 Løsholter, det ene 1—1"/2 
Fod over Jorden, det andet lige saa langt under Stolpernes 
Overkant; bliver Afstanden mellem Løsholterne større end 
4—5 Fod, maa der anbringes mellemfaldende Løsholter. 
Beklædningen er ved Plankeværker Bræder, der Kunne an- 
bringes som omtalt under Bindingsværksvægge. Er Beklæd- 
ningen lodret, ende Bræderne bedst c. 2/, Fod fra Jaden, 
og det nedenunder værende Mellemrum dækkes da med 'en 
vandret Planke eller et Bræt, der let kan fornyes, naar det 

dent, Fig. 135. 
x Sker dannes Beklædningen af Lægter eller 
Rundstokke.  Lægterne sømmes til Løsholterne med en 
indbyrdes Afstand af et Par Tommer; foroven tildannes 
de med en Ryg. Rundstokke stikkes gennem Huller 1 
olterne. 

en Lægtehegn, der i Regelen er 3—4 Fod høje, yen 
af Stolper i 6—10 Fods indbyrdes Afstand; mellem gs" 
perne anbringes 2—3 Rækker Lægter, der sømmes tu 
Stolperne. 


Vinduer, Døre og Porte. 


mm 


Vinduer kunne være til at aabne udad eller indad, 


til at skyde til Siden eller opad eller endelig Vippe-" 


vinduer; undertiden, navnlig ved store Butiksvinduer, ere 
de slet ikke til at aabne eller kun forsynede foroven med 
en Glaspersienne. 

Vinduér til at aabne udad ere de almindeligste her- 
hjemme; de bestaa af Karmen og Rammerne. 

Karmen dannes af to Sidestykker, et Under- 
stykke og et Overstykke, Fig. 136, samlede ved Sink- 
ning af Planker, Fig. 110, og gøres 27—3" tyk og 4"—5" 
bred; Understykket gøres dog lidt bredere, saaledes at 
det i Forbindelse med et indpløjet Bræt kan dække 
Blendingen. Ved Vinduer, der foroven ere bueformede, 
udskæres den buede Del af Karmen i Regelen af flere Lag 
Bræder, der ere limede sammen paa lignende Maade 
som Bræderne i bueformede Lærebuer. Karmen bør i 
Vinduesaabningen anbringes omtrent 1/, Sten bag Murens 
Yderflade, dels af Hensyn til Bygningens Udseende, dels 
fordi den der er bedre beskyttet mod Vejrligets Ind- 
flydelse. 

I Karmen dannes False for Rammerne, 1/,7—8/," 
brede og 1!/,"—1!/9" dybe. Naar Vinduet skal have flere 
Rammer i Bredden, maa der indsættes Vinduesposter, 
der tappes i Over- og Underkarmstykket, Fig. 187, og 
ligeledes forsynes med False for Rammerne. Skal der være 
to Rammer i Højden, maa der tillige i Karmen ind- 
sættes en Tværpost, der befæstes som Vinduesposterne; 
i Krydsningspunkterne med disse anvendes Overskramning, 
Fig. 138. I Bindingsværksvægge kan Karmen heit ude- 
Jades, idet Falsene for Rammerne da kunne udarbejdes i 
Stolper og Løsholter, men det er dog bedre ogsaa her at 
anvende en Brædekarm, der frembringer Falsene, naar den 
indsættes. 

Rammerne ere i Regelen bindige med Karmens 
Yderside og gøres 1%/,7"—2" brede, 1'/,7—1"/," tykke, Fig, 
139; de samles i Hjørnerne ved fornaglede Slidstapper, 
Fig. 140. Rammens forreste Kant maa gøres noget smig, 
Fig. 146, for at Rammen kan aabnes og lukkes uden at 
tage paa Vinduesposten. Rammen forsynes udvendigt 


34 


med smaa False, 7/," dybe, '/," brede, der tjene til Støtte 
for Glasset, som befæstes ved Staaltraadsstfter og Kit. For 
at begrænse Glassets Størrelse anvendes Sprosser %/,"—1" 
brede, 17—5/," tykke, der indtappes i Rammerne, Fig. 141. 
Hvor 2 Sprosser skære hinanden, anvendes ligeledes Tap- 
ning, Fig. 1412—143. 

Da der ikke i Rammen findes nogen triangulær For- 
bindelse, vil den let, naar Vinduet holdes meget aabnet, 
kunne forandre Form, idet den forreste Del synker ned. 
For at undgaa dette saa meget som muligt maa Forbin- 
delserne i Rammens Hjørner være meget omhyggelig gjorte 
og styrkede ved Hjørnebaand, Fig. 144, der fæstes ved 
Skruer og dannes af tykt Jærnblik, 1'/,"—1!/," brede med 
83"—4" lange Flige. For at kunne aabne og lukke Ram- 
merne forsynes de med Hængsler, der nittes eller svejses 
ti 2 af Hjørnebaandene, Fig. 145. Hængslerne dreje sig 
om Stabler, dér ére indstemte i og stiftede (skruede) til 
Vindueskarmen. Det kan være hensigtsmæssigt at gøre 
den øverste Stabel længere end den nederste for lettere at 
kunne hage Rammerne paa, naar de have været løftede af 
Stablerne. I lukket Stilling” holdes Rammerne af Hasper, 
Fig. 146, der hages paa Stabler eller Krøge, anbragte 
paa Vinduesposten: Naar Vinduerne have været aabnede i 
længere Tid i fugtigt Vejr, er det ofte vanskeligt at lukke 
dem i, da Træet er bulnet noget ud; den i Fig. 147 viste 
Vindueslukker tillader, at der ved den ekscentriske Skive 
øves et betydeligt Træk i Haspen. I aaben Stilling holdes 
Rammerne af Stormkroge, Fig. 148, der hages paa 
Stabler paa Karmen. I Forbindelse med Stormkroge an- 
vendes ofte Stormstænger, der ere fastgjorte paa Vin- 
duesposterne og hages i Kramper anbragte paa Rammernes 
Forside. 

For at kunne holde Vinduerne paa Klem anvendes 
Ventilationskroge; som Eksempel paa disse er vist Fig. 

149, der tillige er en Sikkerhedskrog, da den hindrer Børn 
i at aabne Vinduet helt. i 

For at hindre, at der om Vinteren finder et alt for 
stort Varmetab Sted gennem Vinduerne, kan man forsyne 
dem med dobbelte Ruder med c. %/," Mellemrum; de yde - 
den Fordel, at Vinduerne ikke kunne fryse til om Vinteren, 
ligesom det mellem Glassene indesluttede Luftlag er cn slet 
Varmeleder, men de have den Mangel, at de indvendige 
Sider af Glassene ikke kunne renses, uden at et af dem 
udtages. Man anvender derfor bedre Forsættevinduer 
(dobbelte Vinduer). De dannes af Rammer, der kunne fæs- 
tes til den indvendige Side af Vindueskarmen ved Hængs- 
ler paa samme Maade som de udvendige Rammer; i lukket 
Stilling holdes de ved Hvirvler, der anbringes paa Posten 
og støtte mod Slidblik paa Rammerne, Fig. 1350. Bedre 
er det at anbringe Rammerne i en Brædekarm, der fæstes 
til den egentlige Vindueskarm ved Skruer, 

Vinduerne bør først indsættes, efterat Murværket er 
opført og har sat sig; de holdes i saa Tilfælde paa Plads 
ved at skrues til indmurede Træklodser eller bedre ved 
Murstifter, der inddrives i Muren paa begge Sider af Kar- 
men og skrues til denne. 

Vinduer til at aabne indad ere ikke saa almindelige 
herhjemme, naar undtages forannævnte Forsættevinduer. 
De tillade i aaben Stilling en friere Udsigt end Vinduer til 
at aabne udad; de kunne lettere holdes aabne i alt Slags 
Vejrlig og ere lettere at rengøre, men de tillade ikke saa fri 
en Benyttelse af Vindueskarmen, ligesom Aabningen af dem 
let generes af Gardiner eller lignende, hvorhos det er van- 
skeligt at holde Regnvand ude forneden. Karmen dannes 
i Regelen af 27—91/," tykke, 21/,7—8% brede Planker, der 
støtte mod et Anslag i Vinduesaabningen og holdes paa 
Plads ved Murstifter, der inddrives i Muren inden for Kar- 
men og skrues til denne. For at Rammerne ikke skulle 

blive unødvendig høje, anbringes der i Regelen en Tvær- 
post i Karmen, Fig. 151. 1 Karmens Aabninger indpasses 
Rammerne, saaledes at Vinduet bliver fire- eller seksrammet. 
Rammerne dannes af 2?/,” brede c. 2" tykke Planker, Fig. 
152 og 153, samlede paa samme Maade som tidligere om- 
talt. I Midten gribe Rammerne ind i hinanden ved en 
Dobbeltfals, der saavel forinden som foruden dækkes af en 
Slagliste. For saa meget som muligt at hindre, at Ram- 
merne kaste sig, ér det bedst at give Falsene i Karmen et 
S-førmet Tværsnit som vist i Figuren. Rammernes vand- 
rette Stykker forsynes med dobbelte False, og det nederste 
Stykke, der skal bortlede Vandet, gives en Vandnæse. 
For at kunne opsamle og bortlede Vand, der ved en ugun- 
stig Vindretning presses ind gennem Falsene, forsynes 
Underkarmstykket med en lille Rende, fra hvilken Vandet 
gennem et boret Hul, der maa udfores med Blik, ledes ud 
over Saalbænken eller ned i en særlig Beholder, der kan 
anbringes under Underkarmstykket. Af Beslag anvendes 
Hængsler og Hjørnebaand som ved Vinduer til at aabne 
udad. Til Vinduernes Lukning tjene særegne Beslag, der 
kunne gives flere forskellige Former. Her skal kun om- 
tales Lukning ved Espagnoletstang, Fig. 151. Espag- 
noletstangen er en Jærnstang, der anbringes midt paa 
Slaglisten og fæstes til denne ved Bladøskner med Skruer, 
saaledes at den ved Hjælp af et Haandfang kan drejes om 
sin Længdeakse. Forneden og foroven er Stangen forsynet 
med Hager, der, naar Vinduet lukkes, gribe om Stifter i 
Karmen. Naar Vinduet er lukket, kan Stangens Stilling 
sikres, ved at Haandfanget støttes mod en paa den anden 
Vinduesfløj fastgjort Hage, 

Vil man have dobbelte Vinduer, er der ved Vinduer til at 
aabne indad den Ulempe, at saavel disse somForsættevinduerne 
skulle aabnes indad; det er derfor bedre at anbringe en 

lettere Ramme paa den egentlige Vinduesramme og aabne 
begge samtidigt, Fig. 154. 

Skydevinduer anvendes sjældent som egentlige Vin- 
duer,- da det er meget vanskeligt at opnaa en tæt Lukning 
ved dem, idet de bevægelige Dele, der enten kunne skydes 
til Siden eller opad, fordre noget Spillerum, for at de ikke 
skulle klemme sig fast, naar Træet bulner ud. Skal en 
Del af Vinduet skydes tilside, maa der i Murværket findes 
de fornødne False, eller ogsaa maa Vinduet være delt i 2 
Dele efter. Bredden, saaledes at den ene Halvdel kan skydes 
bag den anden, som vist ved de i Fig. 155 fremstillede 
Forsættevinduer. Skal den bevægelige Del skydes opad, 
er Vinduet i Regelen delt i 2 lige store Dele efter Højden, 
saaledes .at den nederste Del,” styret i False paa Siden 
og afbalanceret ved Kontravægte, kan skydes opad, 
Fig. 156. 

Vibpevinduer, Fig. 157, anvendes mest paa Steder, 


… hvor man vanskeligt kan komme til at aabne og lukke al- 


mindelige Vinduer, f. Eks. i Stalde. Vinduet drejer sig 
her om en vandret Akse, der anbringes noget højere end 
Vinduets Tyngdepunkt, og kan i Regelen aabnes ved et 
Træk i en Smor eller Stang. 

Vinduesskodder og Jalouster. 

Vinditesskodder konstrueres som  Fyldingsdøre og 
kunne være til at anbringe enten udvendigt eller indvendigt; 
anbringes de udvendigt, kunne de enten være til helt at 
borttage eller til at aabne udad, saaledes at de lægge sig 
langs Ydersiden af Muren; anbringes de indvendigt, kunne 
de være indrettede saaledes, at de i aaben Stilling danne 
Lysningsflader. 

Jalousier kunne enten være faste eller bevægelige 
eller til at rulle op og ned (Rullejalousier). 

De faste Jalousier dannes af en Ramme, Fig. 158, 
i hvilken indsættes Tremmer af 1/," tykke c. 3" brede 

Bræder. Ved de bevægelige jalousier ere Bræderne for- 
synede med Tapper, der have Tappelejer i Beslag paa 
Vindueskarmens Sidestykker; ved Hjælp af en Stang, med 
hvilke samtlige Bræder ere forbundne, kan Persiennen 
aabnes eller lukkes. 

Rullejalousier anvendes navnlig ved Butiksvinduer, 
Jalousiet kan dannes af tyndt Bølgeblik eller af Trælister, 
Fig. 159, der limes til stærkt Lærred eller fastskrues til 
indlagte Staalbaand. Det. fastgøres til en over Vinduet 
anbragt Aksel og oprulles paa denne, naar Akslen 
bevæges rundt ved Hjælp af en Trisse med Snor. Paa Si- 
den styres Jalousiet ved en i Vindueskarmens Sidestykke 
udarbejdet Not eller ved paaskruede u-formede Jærnskinner. 
Forneden er Jalousiet forsynet med en Skinne, der dels 
tynger ned, naar Jalousiet skal nedrulles, dels hindrer det 
i at blive rullet for højt op. Akslen eller Tromlen er for 
Enderne forsynet med Skiver, mellem hvilke Jalousiet læg- 
ger sig ved Oprulningen. 


Døre. For at en Dør mere eller mindre tæt skal 
kunne lukke for en Døraabning, maa der anbringes et An- 
slag for den, d. v. s. en Flade, som Døren, naar den er lukket, 
tildels dækker. Anslaget kan dannes af selve Murværket, 
Fig. 160, men Tætheden bliver da ikke synderlig stor. 
Som Regel anbringes Døren i en Trækarm, i hvilken der 
da udarbejdes en Fals for den. 

Karmen er ved Bindingsværksvægge en Brædekarm 
af 1!/," Bræder, der sømmes til Væggens Trædcele; er det 
simplere Døre, der skulle anbringes i Bindingsværksvægge, 
kan Karmen udelades, og Anslaget tilvejebringes da ved en 
i Dørstolperne udarbejdet Fals, Fig. 161. 

Ved Grundmur anvendes mest Blokkarm af Planker, 
hvis Bredde svarer til Murens Tykkelse, naar denne ikke 

overstiger 1 Sten. Ved tykkere Mure dækkes Døraabningens 
Sider med en Træbeklædning, Fig. 162. Til at dække Fu- 
gen meilem Karm og Mur anvendes en Indfatning, Fig. 
162, 163, 164 og 165, dannet af Bræder, der ere udhøvlede 
paa en passende Maade. Indfatningen samles i Hjørnerne 
udvendigt efter Gæring; indvendigt anvendes Sammenblad- 
ding, Fig. 104, for at der ikke ved Træets Svinding skal 
danne sig en aaben Fuge. Det nederste Stykke af Karmen, 
Dørtærskelen, der er meget udsat for Slid, gøres bedst 
af Egetræ; Fugen mellem den og Gulvet dækkes med en 
Fejeliste af trekantet Tværsnit, Fig. 162. 

Hvad Konstruktionen af Døre angaar, kan man skelne 
mellem Lægte- og Brædedøre samt Fyldingsdare. 

Lægte- og Brædedøre dannes i deres simpleste Form af 
et Lag lodrette Lægter eller pløjede Bræder, der holdes 
sammen ved paanaglede Revler, Fig. 161 og 166, af hvilke 
der anbringes en foroven og en forneden; for at tilveje- 
bringe en triangulær Afstivning anbringes desuden ved For- 
sætning en Skraastiver mellem disse; Skraastiverens nederste 
Ende maa være nærmest ved Hængslet, da den ellers kun 
vilde belaste Døren uden at yde nogen Afstivning. Hængs- 
lerne anbringes altid for Enden af de vandrette Revler, der 
kunne befæstes solidere ved at skydes ind paa Grat (i 
svalchaleformede Render) Fig. 167. Paa Brædedøres Yder- 
side anbringes undertiden et andet Lag Bræder, der søm- 
mes paa skraa, Fig. 168; Skraastiver og Revler kunne da 
undværes, 

Fyldingsdøre benyttes navnligt indvendigt i Lokalerne. 
De bestaa af en Ramme, 1!/," tyk og 4"—6" bred, Fig. 
163, 164 og 165, der ved Mellemstykker kan deles, saaledes 
at der dannes flere Aabninger, hvori Fyldingerne kunne 
indsættes. Rammens 2 Sidestykker ere gennemgaaende 
og forsynede med svalehaleformede Huller, hvori Tvær- 

stykkernes Tapper forkiles og fastlimes, som vist i Fig. 
102, 103, 105 og 106. Rammen 'udkeles i Regelen paa 
den Side, der vender mod Fyldingerne og forsynes med 
en Not til Optagelse af disse, Fig. 98 og 101. For at op- 
naa en rigere Udsmykning med Lister, sømmes saadanne 
undertiden løse til Rammen langs Fyidingen, Fig. 99, eller 
de udarbejdes i et Stykke Træ for sig (løse Kelstød), der 
fastgøres til Rammen og forsynes med en Not for Fyldin- 
gen, Fig. 100. Denne, der ikke gerne maa være for stor, 
anbringes saaledes, at den frit kan udvide sig og trække 
sig sammen, den maa derfor ikke kunne naa Bunden af 
Noten. Er Døren dobbeltfløjet, Fig. 164 og 165, maa 
den forsynes med Slaglister. Ved smalle Døre af denne 
Slags anvendes kun een Laas med Haandtag; den ene Dør- 
fløj gøres da bredere end den anden og forsynes af Hensyn 
til Symmetrien med en blind Slagliste. Ved bredere, dobbelt- 
fløjede Døre anvendes kun cen Slagliste, men derimod to 
Haandtag, hvoraf det ene er uden Laas; Døriløjene blive i 
dette Tilfælde lige brede. 

Paa Steder, f. Eks. i Korridorer, hvor det er ønskeligt 
at skaffe Lys ind gennem Døren, kan en eller flere af Fyl- 
dingerne erstattes med Glas, 

Enkeitfløjede Døre ere som oftest c. 2" 8 " brede og 
6" 10" høje; dobbeltfløjede Døre ere gerne c. 4" brede og 
ce. 7' høje. 


Porte kunne konstrueres som Fyldingsdøre, men be- 
tydeligt sværere; de anbringes i Regelen ikke i nogen Karm, 
men støtte mod et Ansiag i Muren. Ved glatte Porte dan- 
nes et fuldstændigt Træskelet af Krydstømmer, til hvilket 
Beklædningsbræderne nagles, Fig. 169. Anbringes Porten i 
et Plankeværk, eller er Portaabningen begrænset af en Bue, 
anbringes der gerne en vandret liggende Bjælke, Portdra- 
ger, Fig. 131, foroven, for at Porten kan støtte mod den. 

Findes der ingen Karm, maa der ved dobbeltfløjede 
Porte forneden midt i Portaabningen anbringes en Anslags- 
sten eller Anslagspæl, mod hvilken Portfløjene kunne 
støtte og fastholdes ved Kroge. Skal Porten kunne fast- 
holdes i aaben Stilling, sker det f. Eks. ved Hjælp af Glip- 
hager, der anbringes paa selve Muren eller paa særiige 
Anslagspæle. 


Beslag til Døre og Porte. For at kunne aabne og 
lukke Døre og Porte samt for at kunne holde dem lukkede 
anvender man Beslag. Forbindelsen med Karmen tilveje- 
bringes ved Hængsler; Lukket opnaas ved at anvende 
Laase. Saavel af Hængsler som af Laase haves en betydelig 
Mængde, men her skal kun nævnes de almindeligst fore- 
kommende: 

Stabelhængster, Fig. 161, 166 og 169, anvendes til 
Yderdøre; Stabelen anbringes i Karmen ved Hjælp af en 
Spids med Modhager; det egentlige Hængse! anbringes paa 
Døren eller Porten ved et Blad, der fastsømmes; nærmest 
Hængslet anvendes for den bedre Forbindelses Skyld 
gerne en Skruebolt. Vil man hindre Døren i at blive 
løftet af Hængslerne, kan man vende den øverste Stabel 
nedad | 

Ved sværere Porte indmures i Regelcen Stabelen, og 
den maa da forsynes med et Anker med ombøjede Hager, 
Fig. 170. I Stedet for saadanne Hængsler kan ogsaa til 
svære Porte anvendes det i Fig. 171 viste Beslag, der fast- 
gøres solidt til Portens Ramme og har en Fordybning til 
Tappen, der er anbragt i en større, huggen Sten. 

Til Fyldingsdøre benyttes mest Ho//andske Hængsler, 
Fig. 162. Stabelen er her fastgjort i et Hylster, hvis Blad 
indstemmes i og fastskrues til Karmen; selve Hængslet er 
ligeledes befæstet til et Blad, men dette er vinkelbøjet og 

stemmes ind i Døren, hvor det fastholdes ved et Par 
Stifter. For at faa saa lidt Gnidningsmodstand som muligt 
bør Hængslet hvile méd sin Bund paa Stabelens øverste 
Ende, saa at der bliver et ringe Spillerum mellem Hyl- 
strene, 

Selviukkende Hængsler haves i flere Former; at Dø- 
ren falder til af sig selv, kan saaledes opnaas, ved at Linien 
gennem Hængslerne gøres hældende indad mod Dørens 
Plan; man kan ogsaa anvende en Fjeder, som Fig. 172, 
der spændes, idet Døren aabnes; dens ene Ende fastgøres 
til Dørkarmen og dens anden Ende til Dørens Ramstykke. 
Ved det i Fig. 173 viste Hængsel løftes Døren, idet den 
aabnes, og tvinges ved sin egen Vægt tilbage i lukket Stil- 
ling, naar den slippes; Hængslets Tap er løs og paa sin 
nederste Del forsynet med temmelig stejle Skruegænger, 


der passe ind i det nederste Hylster; den øverste Del af ” 


Tappen er glat, men i Enden forsynet med Skruegænger; 
til disse svarer en Møtrik, der danner den øverste Del af 
Hængslets Hylster. Er denne Møtrik ikke trukket fast til, 
virker Hængslet som et almindeligt Hængsel, idet det øvre 
Hylster drejer sig om den glatte Del af Tappen; skal Døren 
lukke sig selv, trækkes Møtriken stærkt an, og Tappen 
spændes da fast i det øvre Hylster, hvis Bevægelse den 
derefter maa følge, hvorved Døren løftes. 

Ved Døre, der skulle aabnes til begge Sider, de saa- 
kaldte Svingdøre eller dobbeltgaaende Døre, kan der 
ikke haves nogen Fals i Karmen, men Døren sættes med 
sit afrundede Ramstykke midt i denne og forsynes foroven 
og forneden med en Tap. Skal Døren kunne lukke sig 
selv, kan den i Fig. 174 viste Konstruktion anvendes. 
Den nederste Tap gaar her ned i en under Gulvet anbragt 
Kasse, i hvilken den er fastgjort til en Skive, der er for- 
synet med Skrueflader. Bunden af Kassen har ligeledes 


43 


Skrueflader; mellem disse og Skiven ligger en Staalkugle. 
Naar Døren aabnes til den ene eller ånden Side, hæves 
den, idet Kuglen ruller meilem Skivens og Bundens Skrue- 
flader. Anvendelsen af Kuglen medfører en meget ringe 
Gnidningsmodstand, ligesom ogsaa Apparatet er meget sim- 
pelt, saa at det ikke let kommer i Uorden. 

I Fig. 175 er skitseret en puenmafisk Dørlukker. 
Naar Døren aabnes, spændes den i Fjederhuset a indeslut- 
tede Fjeder, og samtidig hæves Stemplet i Cylinderen b; 
slippes Døren, vil Fjederen lukke den i, hvilket sker uden 
noget Smæk, idet den under Stemplet b værende Luft først 
skal presses ud af en ringe Aabning i Bunden; der dannes 
herved en Luftpude, som modarbejder Fjederens Bestræ- 
belse efter at smække Døren i… 

Skydedøre og Skydeporte have alle efter deres Star- 
relse og Vægt mere eller mindre sammensatte Beslag. De 
kunne være forsynede forneden med smaa Hjul, der rulle 
paa Skinner. Bedst er det at hænge Døren eller Porten 
op i et Beslag af den i Fig. 176 viste Konstruktion. Det 
bestaar af en Støbejærns Hængeplade, der er forsynet med 
en Not, i hvilken Skivens eller Hjulets Staalaksel kan be- 
væge sig. Naar Døren eller Porten aabnes, vil Rullens 
Bevægelse være en dobbelt, idet den dels ruller paa 
Skinnen med sin Omkreds, dels i Noten med sin Aksel; 
Gnidningsmodstanden bliver herved yderst ringe. — Til 
hver Fløj hører 2 saadanne Beslag, der fastgøres ved 
Skruer. 

Laase. Det simpleste Lukke tilvejebringes ved et 
Klinkefald eller et Overfald med Forvrider eller 
Krampe og Hængelaas, eller endelig ved en Skub- 
rigel, Fig. 177. Ved dobbeltfløjede Døre holdes den fast- 
staaende Fløj ved Hjælp af Kantrigler, Fig. 178, af 
hvilke der anbringes en foroven og en forneden i Dørram- 

mens forreste Kant. I Gulvet og i Overkarmstykket findes 
tilsvarende Slutblik. 

Ved almindelige Fyldingsdøre anvendes i Regelen den 
indstukne Laas, Fig. 179. Den bestaar af Laaseblik- 
ket a, Omsvøbet h og Stolpen c samt et Dækselblik, 
Naar Haandtaget drejes bevæges Fallerøret d, og 
Fallen é føres derved tilbage; slippes Haandtaget, tvinge 


Fjedrene / og g atter Fallen frem og Haandtaget op i 


vandret Stilling. Fallen, hvis Hoved er kileformet tildannet, 
griber derved ind i det paa Karmen eller den anden Dør- 
fløj anbragte Slutblik &. Naar Nøglen s drejes om, 
virker Nøglekammen & paa Tilholderbøjlen / og 
løfter derved Tilholderen m ud af Tilholderhakket 
un; Kammen tager derefter paa Rigelangrebet 0 og fører 
Rigeien p frem, indtil den atter slipper Angrebet; Til- 
holderen falder samtidig ned i det næste Tilholderhak og 
hindrer derved Rigelen i at trykkes tilbage. For at ikke enhver 
Nøgle skal kunne aabne Laasen, er Kammen forsynet med 
Udsnit, der passe til Rejfer g anbragte paa Besæt- 
ningen r. 

Udsnittet i Slutblikket for Fallen og Rigelen bør være 
noget højere end de nævnte Laasedele, for at Døren stedse 
kan lukkes, selv om Dørfløjen skulde sætte sig noget, 
hvilket ikke ret vel kan undgaas, da der ikke i Døren 
findes nogen triangulær Forbindelse. Af samme Grund 
bør Hullerne i Slutblikkene for Kantriglerne være 
aflange. 

Naar der anvendes pneumatiske Dørlukkere, vil Fje- 
derens Kraft i Regelen ikke være tilstrækkelig til at drive 
Fallen tilbage, saa at Døren kan blive helt lukket; der an- 
vendes derfor et særligt, let bevægeligt Slutblik af den 1 
Fig. 180 viste Form. 

Endnu skal kun omtales den i Fig. 181 viste Yale- 
laas, der paa Grund af sin Sindrighed og Dirkefrihed har 

vundet megen Udbredelse. Den bestaar i det væsentligste 
af to inden i hinanden værende Cylindre, af hvilke den 
yderste er fast forbunden med Døren, medens den indven- 
dige for en vis Stilling af Staalstifterne 1—5 er bevægelig 
omkring sin Længdeakse. Denne Stilling af Stifterne ind- 
træder, naar Nøglen med de forskelligt dybe Indsnit sættes 
ind i den aflange Slidse, idet da den øverste Flade af 
Stifterne 1—5 og den nederste Flade af Stifterne 1'—35' 
falder sammen med Cylindrens Overflade. Drejes Nøglen, 
følger Cvlindren ce med og ligeledes de med denne for- 
bundne Laasedele; tages Nøglen ud, trykke de over Stif- 
terne 1'—5' værende Spiralfjedre. Stifterne ned, og Cvlin- 
dren er igen fastholdt. 


Panel. 


Til at dække Fugen mellem Gulvet og Væggen og 
for at beskytte denne mod Stød af Møbler eller ved Gulv- 
vadsk anvendes Fodlister eller Fodpanel. Fodlister, 
Fig. 182, ere 3"—4” høje; Fodpanelet kan være halvt, 
67—7”, naar det dannes af et enkelt Bræt, eller helt, 
naar det.er 107—12" højt; det er i sidste Tilfælde, Fig. 
163, foroven forsynet med en Dækliste og forneden med 
en lav Fodliste. Ved Bindingsværksvægge befæstes Pa- 
nelet til Stolperne, ved Grundmur til smaa Træpropper eller 
Træklodser, der anbringes i en indbyrdes Afstand af 4—6 
Fod. Fodlister kunne fastgøres ved Søm, der inddrives 
skraat i Gulvbræderne. 

I bedre Lokaler dannes Brystpanel, hvis Højde 
svarer til Vinduesblendingens; Brystpanelet dannes hyppigt 
af Rammer og Fyldinger og er forneden forsynet med en 
Sokkelliste, foroven med en Dækliste, Ved Grundmur be- 
fæstes det til 2 Rækker indmurede Træklodser og maa helst 

anbringes saaledes, at der opstaar et lille, isolerende Luft- 
rum mellem det og Væggen. 

Panelets Højde maa i øvrigt rette sig efter Lokalets 
Højde, da lave Lokaler ville synes endnu lavere, naar der 
anvendes et højt Panel, og omvendt ved høje Rum. 

Panel luner en hel Del og anvendes derfor navnlig til 
Beklædning af Vinduesfordybningen, Fig. 150. 

Postamentliste er en 1—1?/, Tomme høj og bred 
Liste, der undertiden anbringes paa Væggen i Højde med 
Vindueskarmens Understykke. 

En Liste eller Staf anvendes til at begrænse Kakkel- 
ovnspladsen. 


Etageadskillelse. 


Etageadskillelser tjene til at adskille 2 over hinanden 
liggende Etager; konstrueres de af Træ, bestaa de i Regelen 
af følgende 4 Hoveddele: Bjælkelaget, Gulvet, Indskud- 
det og Loftet. 

Bjælkelaget danner det bærende i Konstruktionen, 
Bjælkernes Antal og Dimensioner maa derfor bestemmes 
saaledes, at Laget erholder den fornødne Styrke. For 
Bjælkelag i almindelige Beboelsesbygninger fastsætte i Re- 
gelen de paagældende Bygningslove bestemte Bjælkedimen- 
sioner efter Lokalernes Størrelse. 

| Bjælkernes indbyrdes Afstand bør ikke være over 3 
Fod fra Midte tif Midte, og man maa sørge for, at et til- 
strækkeligt Antal (omtrent 7/3) bliver gennemgaaende fra den 
ene Ydermur til den anden, for at de kunne tjene til For- 
ankring. 

Tværsnittet af Bjælkerne er i Regelen kvadratisk, men 
det er mere hensigtsmæssigt at anvende Tommer, hvis 
Højde er større end Bredden, da saadant Tømmer med cen 

mindre Træmasse kan gives samme Bæreevne som kvadratisk 
Tømmer; dog maa selvfølgeligt Valget af Tværsnittet træffes 
med tilbørligt Hensyn til de Dimensioner, der ere gængse i 
Handelen. - 

Forinden Bjælkelaget henlægges paa sin Plads, hvilket 
sker, naar Murværket har naaet den for Bjælkelaget be- 
stemte Højde, maa det afbindes, det vil sige, de enkelte 
Dele af Laget maa tildannes saaledes, at alt er tilpasset til 
hurtigt at kunne lægges paa Plads. Paa hver Side af de 
grundmurede Tværskillemure, der fortsættes gennem Etagen, 
lægges en Bjælke, der i Regelen holdes i en Afstand af c. 
17/6” fra Muren; da disse Bjælker kun ere lidet belastede, kunne 
de gøres af Halvtømmer, Fig. 182. Skal Tværskillevæggen 
ikke fortsættes gennem Etagen, lægges der en Bjælke oven 
paa den, Fig. 183. Desuden anbringes der en Bjælke langs 
hver Gavl, og mellem de saaledes bestemte Bjælker fordeles 
de øvrige, saa at Afstanden som ovenfor nævnt bliver om- 
trent 3 Fod. 

Ved Bindingsværksvægge kæmmes Bjælkerne paa Rem- 
stykket, Fig, 115; ved Grundmur hvile de i Regelen paa 
en Murlægte, Fig. 184, der dannes af 47—4/,” Kryds- 
tømmer. En saadan Murlægte letter Afbindingen og Hen- 
lægningen af Bjælkelaget; den tjener tillige til at fordele 
Trykket fra Bjælkelaget paa en større Flade af Murværket, 
Den har imidlertid den Ulempe, at den danner en Afbry- 
delse i Murværket og maa anbringes under Forhold, der cre 
særdeles ugunstige for dens Holdbarhed, da Luften ikke 
kan faa Adgang til den, og da den er omgiven af Kalk- 
mørtel, der angriber Træet. 

Selve Bjælkehovedet er af samme Grund udsat for at 
raadne forholdsvis hurtigt; det bør derfor ikke bringes i 
umiddelbar Berøring med frisk Mørtel, men bør omgives 
af tørt Murværk, hvorved Luftens Adgang ikke helt hin- 
dres, eller man danner for hvert Bjælkehoved et lilie over- 

hvælvet Rum, saa at der til alle Sider er et Spillerum paa 
17—11/,” mellem Bjælke og Murværk. Mere almindeligt, 
men ikke saa godt, navnlig naar Træet ikke er fuldstændig 
tørt, er det at omvikle Bjælkehovedet med Birkebark eller 
Tjærepap for derved fuldstændigt at udelukke Luften. 

Bjælkerne strækkes vinkelret paa Fagcademurene, og 
som foran nævnt bør mindst !/, af dem være gennem- 
gaaende og i begge Ender være forsynede med forsvarlige 
Ankre. Ankrene ere af Jærn — 1!/,7”—2" brede og 
14—11," tykke, — og ere i Regelen enten Fligankre, 
Fig, 185, eller Splitankre eller Førskudsankre, Fig. 
186 og 188; de befæstes til Bjælkernes Side ved Krampe 
og Søm. Lignende Ankre anbringes for hver 9 Fod af 
Gavlbjælken, men de maa her vrides og befæstes til Bjælke- 
lagets Overside, Fig. 187. i 

Ankrene, der for at gøre fuld Nytte bør anbringes i 
Pillerne mellem Vinduesaabningerne, indmures, saa at de i 
Regelen komme i en Afstand af 7/, Sten fra Murens Yderflade, 
Anbringes de uden paa Muren, kunne de tillige tjene .til 
Dekoration, Fig. 188, eller de forsynes med Skrue, Motrik 
og en Støbejærns Underlagsplade, hvorved en særlig solid 
Forankring kan opnaas, Fig. 189. 

Ved udvekslede Bjælker forstaar man Bjælker, 
der ére afbrudte af visse Bygningsdele, navnlig Skorstene 
og Trapper. Den afbrudte Bjælke optages da ved en Bryst- 
tap, Fig. 62 og 63, i en Veksel, der forbindes med de 
nærmeste, gennemgaaende Bjælker, ligeledes ved Brysttap. 
Saadanne Udvekslinger ere naturligvis ikke heldige og bør 
saa vidt muligt undgaas. 

Ligger Skorstenen i Midtevæggen, vil man i Regelen 
kunne anbringe Bjælkelaget saaledes, at Udvekslingen und- 
gaas. Ligger den derimod i en Tværskillevæg," Fig. 190, 
kan dette ikke opnaas, i al Fald ikke med den Bjælke, 
der ligger paa samme Side som Skorstenens Fremspring; 

ved den Bjælke derimod, der ligger paa den modsatte Side 
af Væggen, vil man kunne indskrænke sig til en passende 
Udklinkning, naar Bjælken gøres af tilstrækkeligt stærkt 
Heltømmer. Ved et mellem Vekslerne indlagt Stykke Halv- 
tømmer (Trempe!) maa man sørge for, at Enden af Gulv- 
og Forskallingsbræder overalt kan faa den fornødne Under- 
støttelse. 

Udveksling for Trapper er ofte nødvendig i Bjælke- 
lagene, Udvekslingen frembyder ingen særlige Vanskelig- 
heder; dog maa man for Loftstrappers Vedkommende iagt- 
tage at lægge Vekslen saaledes, at Trappen bekvemt kan 
passeres, saz at Rummet mellem Vekslens Underkant og 


" Overkanten af det lodret nedenunder liggende Trin bliver 


67/2—7 Fod højt. 

Ved Stikbjælker forstaas korte Bjælkestykker som 
a og b i Fig, 248, der kun hvile med den ene Ende paa 
Muren, medens den anden er indtappet i et andet Stykke 
Tømmer enten ved den lige Tap, Fig. 58, eller, hvis Stik- 
bjælken skal kunne modstaa Træk, ved den svalehale- 
formede Tap med Kile, Fig. 64. 

Er Gavlvæggen ikke vinkelret paa Facaden, lægger 
man langs den en Bjælke, i hvilken indtappes de af Bjæl- 
kerne, der løbe ind imod Gavlen. Man kan ogsaa udelade 
Gavlbjælken og i Stedet for anbringe en Murlægte, paa 
hvilken Bjælkeenderne kæmmes. 

Da Tagbjælkelaget er afhængigt af Tagkonstruktionen, 
maa Afbrydning af Bjælker og Indlægning af Stikbjælker 
hyppigt foretages her; det nærmere herom omtales under 
nTage", 

Gulve af Træ bestaa i Regelen af Bræder, som læg- 
ges tæt til hinanden, og som sømmes til et Træunder- 
lag. Imellem Etagerne tjene Bjælkerne til Underlag for 
Gulvet. I den nederste Etage, og hvor der findes hvæl- 
vede Kældere nedenunder, maa der først anbringes særlige 

+ 


beses Esbensen emne 

Underlagstømmer. I den nederste Etage lagdes disse tid- 
ligere umiddelbart paa Undergrunden, men dette kan ikke 
anbefales, da Træet i saa Fald let bliver angrebet af 
Svamp. Bedre er det at støtte Underlaget foruden paa 
Murene paa smaa cen Stens kvadratiske Piller; man kan 
da skaffe Luften Adgang til Tømmeret ved i Omslutnings- 
murene at danne Aabninger, ,som lukkes med Jærnriste. 
Saadanne Gulve ere imidlertid fodkolde, og Aabningerne 
maa af den Grund holdes Jukkede om Vinteren. Endnu 
bedre er det at lægge Underlagstømmerne paa et Betongulv 
af 4"—5" Tykkelse. 

Over Hvælvinger anbringes først en Opfyldning af 
tørt Murgrus, som maa naa mindst 1” over det højeste 
Punkt af Hvælvingen; paa denne Opfyldning lægges da 
Underlaget for Gulybræderne. 

Underlagenes Overflade maa altid være nøjagtigt vand- 
ret, og der maa derfor, inden Gulvet lægges, foretages den 
fornødne Tilhugning eller Paaforing med Lister. 

Efter Brædernes Tildannelse og Sammenføjning skelner 
man mellem a/mindelige Gulve og Parketgulve. 

Almindelige Gulve kunne være ru eller høvlede. De 
første anvendes kun paa Lofter, i Kældere og lignende. 
Steder, men man maa fremfor dem foretrække at anvende 
Gulve, der cre i det mindste nogenlunde tilhøvlede, da ru 
Bræder ikke let holdes rene, og da de holde paa Fugtigheden. 
Bræderne, 11/,"—1!/," tykke, samles i Regelen ved Pløjning 
og sømmes til hver Bjælke med 2 Dykker, der bør have 
en Længde af 3 Gange Brættets Tykkelse. Bræderne, der 
maa have en passende Tørhedsgrad og være muligst knast- 
fri samt af 47—6" Bredde, drives forinden Sømningen tæt 
sammen ved Hjælp af Kiler; der støtte imod Jærnklamrer, 
som indhugges i Bjælkerne, Fig. 191. 

Ved meget store Lokaler kan man blive nødsaget til 
at støde Bræderne efter Længden, fordi de maaske ikke 

kunne faas af tilstrækkelig Størrelse. Stødet bør falde paa 
en Bjælke, og i Regelen samles alle Bræderne over en og 
samme Bjælke. Vil man af Hensyn til Udseendet støde 
Bræderne paa forskellige Bjælker (forløbne Stød), maa 
de alle have nøjagtig ens Bredde. Man kan ogsaa sømme 
et Bræt langs Bjælkens Overflade og lade de øvrige Bræ- 
ders Ender støde dertil med en Fjeder, Fig. 192. Langs 
Væggene anbringes da Randbræder (Friser), der i Hjør- 
nerne samles efter Gæring. 

For at faa et Gulv, dér ved Svind giver saa smaa 
Fuger som muligt, kan man oven paa det a!fmindelige Gulv 
lægge et andet, som dannes -af c. 3” brede, 20" lange 
Brædestykker, der ere forsynede med Noter og anbringes 
paa den i Fig. 193 viste Maade, idet de ved Søm, der 
anbringes i Noten, sømmes til Undergulvet; det næste 
Brætstykke holdes i den ene Side ved en løs Fjeder, som 
gaar ind i det allerede lagte Brætstykkes Not og sømmes 
derefter ved Søm i den udvendige Not til Undergulvet. 

Parketgulve dannes af Tavl paa 2—4 Kvadratfods 
Størrelse, der lægges paa et saakaldet Blendgulv, Fig. 194, 
af tarveligere Bræder. Tavlene forbindes indbyrdes ved 
Not og løse Fjedre af haardt Træ; de befæstes til Blend- 
gulvet ved Søm eller Skruer, som anbringes i Noten, for- 
inden Fjederen er lagt ind. Tavlene ere enten af Egetræ 
eller af fineret Fyr, d. v. s. af Fyrreplader, paa hvilke der 
er limet tyndere Plader af finere Træsortér i et eller andet 
Mønster. Langs Væggene anvendes en Frise. Lægning af 
Parketgulve frembyder forskellige Vanskeligheder og kræver 
særlig øvede Arbejdere. Gulvet skal nemlig som altid være 
fuldstændig vandret, og Ujævnhederne i Blendguivet eller i 
Tavlenes Tykkelse maa derfor hæves, ved at der indskydes 
smaa Kiler, hvor det er fornødent. 

En særegen Konstruktion af et Gulv er fremstillet i 

+ 


52 


Fig. 193. Samtlige Gulvbræder ere limede sammen til et 
Hele, saa at der ikke ved Svindet danner sig nogen aaben 
Fuge mellem de enkelte Bræder, men kun en enkelt, stor 
Fuge ved Væggen, der kan dækkes med en passende bred 
Sokkelliste. 

De indbyrdes ved Lim forbundne Gulvbræder ere 
samlede paa en indskudt Revle, der er forsynet med en 
Not, som passer til Fjederen paa den paa Bjælken anbragte 
Liste, som naturligvis maa være aldeles vandret, 

En lignende Konstruktion er fremstillet i Fig. "196, 
idet Listen paa Bjælken her er erstattet af et Stykke Vinkel- 
jærn, medens Revlen paa Gulvbræderne er erstattet af smaa 
Klamrer af Jærn, der ere fastskruede til hvert Bræt. Læg- 
ningen af Gulvet begynder ved den ene Væg, ved at det 
yderste Bræt langs den Kant, der ligger næ Væggen, 
befæstes til Gulvbjælkerne ved Skruer og langs den anden 
Kant til Vinkeljærnene paa Bjælkerne ved Klamrer; det 
næste Bræt forbindes med det alt lagte ved Fjeder og Not 
og befæstes iøvrigt til Vinkeljærnene ved Hjælp af Kiamrer 
ligesom det første Bræt. 

Trægulve kunne ogsaa lægges i Asfalt. Bræderne ere 
da gerne af Egetræ, 1!/, Fod lange, 3 Tommer brede og 
1 Tomme tykke; de lægges i Forbandt og trykkes ned i 
et omtrent 7/, Tomme tykt Lag varm Asfalt; da Bræderne 
ére forsynede med svalehaleformede Fremspring paa Under- 
siden, trykkes Asfalten ind i disse og fastholder derved 
Bræderne, Skal et saadant Gulv lægges over et Bjælkelag, 
er et Blendgulv nødvendigt; forinden det varme Asfaltlag 
anbringes, maa der udbredes et c. %/, Tomme tykt Lag tørt 
Sand. 

i Gulve kunne oliemales, ferniseres eller bones. 
Oliemalingen sker i Regelen med graa eller brun Farve, 
men dette saavel som Fernisering bør først ske, naar Bræ- 

derne ere tørrede tilstrækkeligt. Gulve, til hvilke der er 
anvendt Lim, maa ikke vadskes, men bones i Regelen. 
Boningen sker med Voks, der indgnides i Gulvet, opvarmes 
og behandles med uldne Klude og Børste. 

I Porte, Stalde og Gaarde anvendes: undertiden 7ræ- 
brolægning, dannet af Klodser, Fig. 21, der sættes paa 
Sand, Beton eller i Asfalt. Varigheden kan forøges ved at 
imprægnere Klodserne. 

Indskudsgulvet tjener til at vanskeliggøre Lydens 
Forplantelse mellem Etagerne, til at lune Lokalet, til at 
hindre Fugtigheden i at trænge igennem Etageadskillelsen 
og tildels til at hemme en opstaaende IIdebrands Forplan- 
telse gennem denne. Det dannes af simplere Bræder, der 


" i Almindelighed sammenhugges stumpt og hvile i Noter, 


der ére udarbejdede i Bjælken, eller paa Lister sømmede 
til dennes Sider. Over Bræderne stampes Ler eller lægges 
et Law Sandbeton, 1 Del Cement, 8 Dele Sand, indtil i 
Højde med Bjælkernes Overkant. 

Loft. Undertiden lader man Bjælker og Indskud 
være synlige, i hvilket Tilfælde man maa sørge for en om» 
hyggelig Tætning af Indskudsgulvet samt for en passende 
Udsmykning og Tilhøvling af Bjælkerne, Fig. 197, Loftet 
ferniseres eller males. 1 de fleste Tilfælde anvendes imid- 
lertid rørede og pudsede Lofter; de dannes ved at sømme 
en Forskalling af ru Vragbræder paa Bjælkernes Under- 
side; Forskallingen røres og pudses, For saa vidt muligt 
at hindre, at Bevægelser i Forskallingen forplante sig til 
Pudsen i en for dennes Holdbarhed farlig Grad, anvendes 
smalle, spaltede Bræder med aabne Fuger. 

En Anbringelse af Pudslaget paa en Fletning af stærk 
Jærntraad, hvorved Loftet faar større Brandsikkerhed (Rabitz- 
Patent), har efter de anstillede Forsøg vist sig for- 
trinlig. 

Er det ovenover liggende Gulv udsat for stærke Ry- 
stelser, vil Pudsen være lidet holdbar; man kan da anvende 
et særligt Bjælkelag for Forskallingen. 

Sammenstødet mellem Loftet og Væggen dækkes i 
Regelen af en Gesims af Gips eller Træstuk; den kan og- 
saa trækkes i Puds. 


Konstruktioner til Understøttelse af 
Bjælker med vid Spænding. 


Naar et Rum er saa stort, at det ikke kan overspæn- 
des med Bjælker af gængse Dimensioner, med mindre der 
paa passende, mellemfaldende Punkter skaffes dem en eller 
anden Understøttelse, kan man til en saadan Under- 
støttelse anvende et Dragerværk,” Hængværk eller 
Sprængværk. 

Dragerværket, Fig. 198, bestaar af Drageren og 
Stolperne med Fundamentet samt Sideafstivning. 

Dragerens Dimensioner bør bestemmes ved en Styrke- 
beregning; den kan i fornødent Fald samles over en Stolpe 
ved Hjælp af et Hageblad. 

Stolperne, der anbringes i en indbyrdes Afstand af 
9—15 Fod, hvile forneden paa et Fundament, der maa 
være meget solidt og fast, for at cn Sætning ikke skal be- 
røve Drageren dens Understøttelse, Fundamentets øverste 
Del dannes bedst af en tilhuggen, naturlig Sten, med hvil- 
ken Stolpen kan forbindes ved en Tap, Fig, 199. Er hele 
Fundamentet opført af brændte Sten eller af Beton, bør 
man fordele Trykket fra Stolpen over én større Flade ved 
Hjælp af en Underlagsplade af Støbejærn. Foroven ind- 
tappes Stolpen i Drageren; undertiden indskydes der mellem 
denne og Stolpen en Pude eller Sadel, Fig. 200 og 201, 


55 


hvis Bestemmelse er at styrke Drageren. Puden forbindes 
bedst med Bjælken ved Fortanding eller Fordybling. 

For at tilvejebringe Sideafstivning og den for enhver 
Tømmerkonstruktion nødvendige triangulære Forbindelse 
anvendes Stivere fra Stolpen til Drageren eller den under- 
lagte Pude. Stiverne (Krogbaand, Kopbaand) bør udgaa 
under en Vinkel paa 45? og i samme Højde for ikke at 
udsætte Stolpen for noget Sidetryk; de befæstes bedst ved 
Tap og Forsætning. For at tilvejebringe én Afstivning 
vinkelret paa Dragerværkets Plan, kan man anvende Stivere 
fra Stolpen til det ovenover liggende Bjælkelag; disse Sti- 
vere bør udgaa i en anden Højde end de forrige for ikke 
at svække Stolpen for meget i et enkelt Tværsnit. 

Skal Dragerværket være flere Etager højt, gør man 
Stolperne gennemgaaende og saa svære, at Drageren kan 
gaa usvækket igennem dem, Fig. 201; de maa derfor i Re- 
gelen samles af flere Stykker ved Fortanding eller Fordyb- 
ling. Paa hver Side af Stolpen kæmmes en Bjælke paa 
Hoveddrageren; de forbindes ved Bolte. 

Da Dragerværkets talrige Stolper og Søjler i høj Grad 
belemre Rummet og derfør i mange Tilfælde hindre en 
bekvem Afbenyttelse af det, ér man ofte nødsaget til at 
understøtte lange Bjælker paa en anden Maade. Man kan 
da anvende 

Hængværket, ved hvilket man opstiller 2 Stræbere 
øver en understøttet Bjælkes Endepunkter og lader deres 
anden Ende gribe ind i en til Bjælkens Midte anbragt 
Hængesøjle. Denne Konstruktion, Fig. 202, der be- 
nævnes det enkelte Hængværk, kan anvendes til Understøttelse 
af Dragere, hvis Spændvidde ikke overskrider 380 Fod. 
Bliver Spændvidden større — indtil 40 Fod —, maa man 
anvende det dobbelfe Hængværk, Fig. 203, der bestaar af 
2 Stræbere, 2 Hængesøjler og 1 Spændrigel. Ved 
endnu større Spændvidder benyttes Hængværker med et 

større Antal Hængesøjler; Konstruktionen af disse forbigaas 
imidlertid her, 

Hvad Hængesøjlens Forbindelse med Hoveddrageren 
angaar, da kan den tilvejebringes paa flere Maader. Kan 
Hængesøjlen forlænges ud over Hoveddragerens Underflade, 
da sker Forbindelsen bedst ved at lade Hoveddrageren 
gaa usvækket gennem Hængesøjlen, der for at erholde den 
fornødne Tykkelse maa samles af 2 Stykker Tømmer ved 


Bolte, Fig. 204. Kan Hængesøjlen ikke forlænges paa cen 


saadan Maade, anvender man til dens Befæstelse Hænge- 
jærn af forskellig Form, Fig. 208, 205, 206- og 207: bedst 
ere de, der ere tildannede paa en saadan Maade, at man 
ved Hjælp af Skrue og Møtrik kan spænde Forbindelsen, 
hvis en Sætning skulde finde Sted. Tjener Hængværket til 
Understøttelse for et Bjælkelag, kunne Lagets Bjælker enten 
ligge vinkelret paa Hængværket eller parallelt med det. 
1 første Tilfælde kæmmes Bjælkerne paa Hoveddrageren 
eller ophænges ved Bolte til den, Fig. 203; i sidste Tilfælde 
maa man anbringe en Længdedrager til Understøttelse for 
Bjælkernes Midte. Lettest er det at anbringe denne Længde- 
drager i Vinklen mellem Hængesøjlen og Hoveddrageren, 
Fig. 202, og dernæst ophænge Bjælkelaget til den ved 
Bolte. Stedlige Forhold forbyde imidlertid hyppigt en saa- 
dan Anbringelse, der vanskeliggør en bekvem Afbenyttelse 
af det øvre Rum. Længdedrageren anbringes da under 
Hovedbjælkens Midte, og Hængejærn anvendes til dens 
Befæstelse, Fig. 2035. 1 særlige Tilfælde kan det blive 
nødvendigt at samle Hoveddrageren af 2 Stykker efter 
Længden; til Samlingen, der finder Sted lige under Hænge- 
søjlen, anvendes da det skraa Hageblad; Forbindelsen 
kan yderligere styrkes ved en underlagt, paaboltet Pude, 
Fig. 206. 

Stræbernes Forbindelse med Hoveddrageren tilveje- 
bringes ved skraa Tap og enkelt eller dobbelt Forsætning; 

for at styrke Forbindelsen kan man trække Skruebolte 
igennem den vinkelret paa Stræberen. For at det stærke 
Tryk, der kan komme gennem Stræberen, ikke skal blive 
farligt for Hovedårageren, gør man bedst i at befæste Stræ- 
beren over de faste Understøttelsespunkter; kan dette paa 
Grund af Forholdene ikke ske, og er der Fare for, at 
Hoveddrageren ikke skal kunne modstaa Trykket, maa den 
forstærkes ved en paaboltet Pude. 

Stræberne forbindes med Hængesøjlen ved Tap og 
Forsætning, og man maa herved drage Omsorg for ikke at 
befæste dem saa nær ved Hængesøjlens Hoved, at dette 
kan spalte af ved Trykket. Kan dette ikke opnaas, idet 
Forholdene kunne medføre, at der slet intet Hoved kan 
anbringes, maa Jærn tages til Hjælp ved Forbindelsen, enten 
i Form af Skruebolte eller som omlagte Bøjler, Fig. 208. 
Ved større Hængværker, hvor Hængesøjlen er dobbelt, lader 
man Stræberne støde stumpt sammen midt i denne; i Stø- 
det bør indlægges en Metalplade for at hindre Stræberne i 
at arbejde sig ind i hinanden. 

Ved dobbelte Hængværker anvendes de samme For- 
bindelser; Spændrigelen befæstes ved Tap og lige Forsæt- 
ning, Midtelinierne af de 3 i Hængesøjlens Ende sammen- 
stødende Tømmerstykker maa skære hinanden i eet Punkt, 
for at Forbindelsen kan blive tilstrækkelig stabil. 

Hængesøjler af Træ erstattes ofte af Jærn. 

Sprængværket anvendes ikke meget i Husbygningen 
og skal derior kun flygtigt omtales. Det enkelte Spræng- 
værk, Fig, 209, dannes af to Skraastræbere, der samles 
under Midten af Bjælken og indtappes i denne, Da Kon- 
struktionen kun kan anvendes til en Spændvidde paa indtil 
30 Fod, bliver man hyppigt nødsaget til at lade Stræberne 
støde til en Spændrigel, der boltes til Bjælken, Fig. 210. 
Imeilem Stræberen og Spændrigcien kan indskydes Længde- 
dragere, der kunne tjene til Understøttelse for et Bjælkelag, 

parallelt med Sprængværket; Sprængstræberne maa med 
Murforsætning støde til Omfatningsmuren, der maa være 
tilstrækkelig stærk til at kunne taale Trykket. Er Muren 
opført af brændte Sten, maa man sørge for at fordele 
Trykket over én større Flade, enten ved at anvende en 
Underiagsplade af Jærn eller ved at støtte Stræberne mod 
en indmuret, naturlig Sten, 

Hæng- og Sprængværket er en Forbindelse af begge 
de omtalte Konstruktionsformer; i Husbygningen finder den 
sjælden Anvendelse. 5 


Tage. 


Tåge dannes af to væsentligt forskellige Bestanddele, 
nemlig 7agværket og Tagdækningen. Tagværket er det 
egentligt bærende i Konstruktionen og gør i saa Henseende 
samme Nytte i Taget som Bjælkelaget i Etageadskillelsen; 
Tagdækningen tjener til at beskytte Bygningen mod Vejr- 
ligets Indflydelse. 

Tagværket maa konstrueres saaledes, at det bliver saa 


let som muligt, og det maa have en Hældning, der passer, 


til. det anvendte Dækningsmateriale; det maa i Regelen 
have en saadan Form, at det ikke udøver noget Sidetryk 
paa Murene, og det maa endelig sikres mod Forskydning i 
alle Retninger, altsaa forsynes med et tilstrækkeligt Antal 
triangulære Forbindelser, saavel efter Tagfladens Retning 
som vinkelret herpaa. 

… De méd Tagdækningsmateriale belagte Flader kaldes 
Tagflader; de ere i Almindelighed plane, men kunne 
ogsaa være cylinder-, kegle- eller kugleformede; vindskæve 
Tagflader søger man at undgaa, da de ere vanskelige at 
udføre. 

Tagfladerne skære hinanden i Tagryggen (Tag- 


ene mn 


7 


59 


rygningslinie, Kiplinie), der i Regelen er en ret Linie, men 
som dog ogsaa kan være krumlinet; den er som oftest vand- 
ret, men kan være hældende. 

Tagskæget er Tagfladens nederste Begrænsningslinie. 

Ved Gratlinier forstaas de fremspringende Linier, 
og ved Skotlinier eller Kellinier de indspringende 
Linier, hvori to Tagflader skære hinanden; ved plane Tag- 
flader ere Grater og Skotrender rette Linier; ved krumme 
Tagflader ere de enten enkeltkrumme eller dobbeltkrumme 
Linier. 

Ved Anslagspunkt forstaas et Punkt i Tagryggen, 
hvori tre eller flere Tagflader skære hverandre; dette Punkt 
lægges i Regelen i et saakaldet Anslagsspærfag. 

Efter Formen, der for øvrigt kan være meget for- 
skellig, idet den dels bestemmes af Bygningens Grundrids 
og det til Raadighed værende Dækningsmateriale, dels af 
Bygningens Stil, kan man dele Tagene i følgende Høved- 
grupper. 

Sadeltage bestaa af 2 mod hinanden hældende Tag- 
flader; ved Gavlene begrænses Tagene af 2 lodrette Gavl- 
mure, Fig. 211. 

Pulttage eller Halvtage, Fig. 2129, have kun een Tag- 
flade, 

Valmtage, Fig. 213 og 214, adskille sig fra Sadeltage 
derved, at de afsluttes for Enderne ved 2 mindre Tagflader, 
de saakaldte Valme, der i Regelen gives samme Hældning 
som Hovedtaget. Ved en hel Valm ligger Tagskægget for 
Valmen og Hovedtaget i samme Højde, ved en halv Valm 
derimod i forskellig. 

Telttage, Fig. 215, benyttes til Overdækning af Rum 
med en regulær Mangekant eller en Cirkel til Grundrids. ” 
Taget, der ikke har nogen Tagryg, faar altsaa Form af en 
rætstaaende Pyramide eller Kegle. Bliver Tages Højde 
meget betydelig, kaldes Taget et Taarntag, Fig. 216. 

Mansardtage, Fig. 217. Tagfladerne ere brudte, saa- 
ledes at hver kommer til at bestaa af 2 Planer, af hvilke 
den nederste er stejlest, Disse Tage kunne konstrueres med 
Valme. 

Kuppeltage have i Regelen Form som en Halvkugle 
eller Kalot; anvendes de over Rum, hvis Grundrids er en 
regulær Mangekant, faa de Grater, Fig. 218. 

Værkstedstage, Fig. 219, (Shed Tage). dannes af et 
Antal Sadeltage med ulige store Tagflader, af hvilke ofte 
den mindste, der vendes mod Nord, forsynes med Vinduer. 


Konstruktion af Tagværket. 


Sadeltage. Disse kunne efter Konstruktionen deles i: 
Sadeltage med Bjælkelag. 
Sadeltage med understøttet Bjælkelag. 
Sadeltage uden Trempelvæg (Loftvæg). 
Sadeltage med Trempelvæg (Loftvæg). 
Sadeltage med Bjælkelag uden mellemfaldende Under- 
støttelser. 
Sadeltage uden Trempelvæg (Loftvæg). 
Sadeltage med Trempelvæg (Loflvæg). 

Sadeltage uden Bjælkelag. 

Sadeltage med Spær dannede af Planker. 
Ardant'ske Tage. 

For samtlige Sadeltage gælder desuden, at de kunne 
bygges som Tagværker med -Spærfag eller som Aase- 
tage. 

Sadeltage med understøttet Bjælkelag uden Trempelvæg 
f(Loftvæg). 

Det simpleste Tagværk, Fig. 220, dannes af 
Spærfag og Længdeafstivning. 

Spærfaget dannes af 2 Stykker Tømmer, Spær, der 
samles foroven med hinanden og forneden med Tagbjælken. 

Spærene forbindes foroven med Slidstap eller Spær- 

tap, som fornagles, eller ved svage Spær med Bladning. 
Forneden tappes Spæret i Bjælken i tilstrækkelig Afstand 
fra Enden af denne. Skæringslinien mellem Spærets Over- 
flade og Bjæikens Overfiade benævnes Sternlinie. 

For ved Vægge af Grundmur at kunne føre Tagdæt- 
ningen ud øver Hovedgesimsen uden at lade Bjælkeenderne 
stikke frem foran Murfladen, benytter man Opskalkning 
eller Opklodsning. Opskalkningen, Fig. 221, dannes 
af Tømmerstykker af større eller mindre Længde, som 
enten efter hele Længden eller kun i den øverste Ende ere 
kileformede og med den saaledes tildannede Del ere be- 
fæstede til Spærene med stærke Søm. Opskalkningen støttes 
desuden om fornødent ved smaa Stivere, der tappes eller 
blades til den og Spæret, Fig. 222. Opskalkningen maa 
ikke hvile paa Hovedgesimsen, for at ikke Rystelser i Tag- 
værket skulle forplante sig til denne. Ved Sammenstødet 
mellem Spærets og Opskalkningens Overflade dannes et 
Knæk i Tagiladen, hvilket ikke ser godt ud, vanskeliggør 
Tækningen og let bevirker Utætheder. Det er derfor nød- 
vendigt at gøre denne Vinkel saa stump som mulig. Op- 
skalkningen maa føres saa langt ud over Hovedgesimsen, 
at den paalagte Tagdækning kan naa ud til Kanten af denne. 
For at- undgaa de med Opskalkningen forbundne Ulemper 
anvendes undertiden Opklodsning, Fig. 223. Man tapper 
da Spæret i et mindre Tømmerstykke, der boltes til Bjælken 
og tjener til at forlænge denne, uden at det behøver at 
løftes, 

Ved Bindingsværksvægge føres Bjælken ud over Væg- 
gens Plan, og Spæret befæstes til Bjælkeenden med 
straffet Tap .og Forsætning. Skal Tagfladen forlænges ud 
over Væggens Plan, anvendes den i Fig. 224 viste Forbin- 
delse, eller Spæret kæmmss paa et over Tagbjælkerne lagt 
Fodstykke, Fig. 295. 

Anvendes der til Spærfaget Tømmer med et Tværsnit 

af 53 Tommer i Kvadrat, vil det kunne anvendes til Tage 
med Spændvidder paa c. 20 Fod, og Afstanden mellem de 
enkelte Spærfag kan da være: 

for Straatage, Brædetage og Spaantage 4!/,9—5 Fod, 

» Metaltage og Paptage 4 Fod, 

» Skifertage 3!/, Fod og 

» Tagsten 3 Fod. 

Længdeafstivningen i Taget tilvejebringes ved 
Størmlægter, der indlades noget i Spæret og gaa i skraa 
Retning fra Bjælken til Tagryggen.  Stormlægterne an- 
bringes parallele med hinanden langs den samme Tagflade; 
de maa løbe i modsatte Reininger paa de to Tagflader for 
at give tilbørlig Afstivning. 

Bliver Spændvidden større end c. 20 Fod, maa Spæ- 
rene enten gives et større Tværsnit eller, hvad der er al- 
mindeligere, de maa understøttes paa Midten. Sker denne 
Understøttelse ved Hjælp af en Hanebjælke faas: 

Tagværket med Hanebjælke, Fig. 226, der kan 
anvendes ved indtil c. $0 Fods Spændvidde. Hanebjælken, 
der i Regelen gives samme Tværsnit som Spæret, forbindes 
med dette ved skraa Tap og Trænagle; dens Højde over 


Gulvet bør være omtrent 6!/, Fod for ikke at hindre Pas-. 


sagen paa Loftet; den bør dog ikke anbringes nærmere ved 
Spærets øverste eller nederste Ende end 1/, af hele Spær- 
længden, for at henholdsvis Spærenderne ikke skulle fjerne 
sig fra hinanden eller den nedre Ende ikke trykkes ud af 
Taphullet.  Længdeafstivningen i Taget tilvejebringes ved 
Stormlægter. 

Bliver Spændvidden større end 30 Fod, maa Hane- 
bjælken understøttes, for at den ikke skal bøje sig, Denne 
Understøttelse kan tilvejebringes ved Dragerværker eller 
Stole, og man faar da 

Tagværket med staaende Stole. Dragerværkets 
Stolper opstilles i hvert åde—åte Spærfag, og påa2 dets 

Rem- elier Hovedstykke kæmmes Hancebjælkerne; de Spær- 
fag, i hvilke der findes Stolper, kaldes Hovedspærfag 
eller Hovedbinder, medens de øvrige Fag kaldes tomme 
Fag. Alt eftersom der anvendes et eller to Dragerværker 
til Hanebjælkens Understøttelse, siges Tagværket at have 
enkelte eller dobbelte, staaende Stole. 

Den enkelte, staaende Stol, Fig. 227, anbringes 
midt under Hanebjælken og vil i Regelen kunne finde 
Understøttelse paa en Længdeskillemur, men den er til 
Hinder for en bekvem Afbenyttelse af Loftrummet, og 
Remstykket maa hyppigt afbrydes paa Grund af Skor- 
stene. 

Dobbelte, staaende Stole anbringes, som vist i 
Fig. 228, saaledes at de træffe fuldt Træ i Hanebjælken, 
men i øvrigt saa nær som muligt ved Sammenstødet mellem 
Spær eg Hanebjælke. Da der i Regelen ikke findes 
Længdeskillevægge paa de Steder, hvor de dobbelte Stole 
anbringes, bør Stolperne i disse anbringes i Fag, der hvile 
paa Tværskillevægge, eller man maa ved et Fodstykke sørge 
for at fordele Stolvæggens Tryk over et passende Antal 
Tagbjælker. 

Længdeafstivningen tilvejebringes ved Stormlægter; 
ved dobbelte, staaende Stolvægge ere de dog i Regelen 
overflødige, 

Den i Fig. 228 viste, almindelig anvendte Forbindelse 
mellem Spær, Remstykke og Hanebjælke kan ikke siges at 
være særlig god, hvorimod den i Fiz. 299 viste Forbin- 
delsesmaade er at foretrække. Ved denne forbindes Stol- 
væggens Stolpe med Spæret 'ved enkelt Forsætning, medens 
Hanébjælken ved en skjult Svalehalekam og Skruebolt for- 
bindes med Spæret; med Stolpen forbindes Hanebjælken 
ved Kæmning og Skruebolt, medens Remstykket kæmmes 
sammen med Stolpe og Hanebjælke; Skraabaandene have 

foroven enkelt Forsætning og Tap, forneden svalehaleformet 
Blad. 

For at opnaa ét endnu friere Loftrum anvendte man 
tidligere Tagværk med, liggende Stole.  Afstivningen 
tilvejebringes her ved en for hver Ende af Hanebjælken 
anbragt Stolvæg, hvis Stolper stilles skraat i samme Ret- 
ning som Spæret. Foruden Reinstykke, Stolper og Skraa- 
baand i Tagets Længderetning findes her et gennemgaaende 
Fodstykke for Stolperne og i hvert Hovedfag en Spændrige) 
og to Skraabaand. Stolperne gaa med en Tap ned i Fod- 
stykket, Fig. 230, og med et Blad uden om dette ned i 
Bjælken; paa en lignende Maade gaa de med en Tap op i 
Remstykket og med et Blad uden om dette op i Hane- 
bjælken; Bladet gaar med Tap og Forsætning on i denne 
sidste og optager Spændrigelen med en lignende Forbindelse. 
Skraabaandene og Hjørnebaandene anbringes som sædvan- 
ligt med Tap og Forsætning; de kunne i Tagets Længde- 
retning føres fra Stolpen saavel op i Remstykket som ned 
i Fodstykket. I de tomme Fag blive Hanebjælkerne kun 
understøttede for Enderne; bliver Fritliggendet derved for 
stort, maa man lægge Spændrigelen saa lavt i Hovedfagene, 
at man mellem den og Hanebjælken kan indskyde et Rem- 
stykke og saaledes tilvejebringe en gennemgaaénde Under- 
støttelse. 

Som det vil ses, ere Førbindelserne, der anvendes ved 
liggende Stole, meget kunstige, ligesom der ogsaa udkræves 
Tømmér af temmelig svære Dimensioner; da de derhos ere 
meget vanskelige at istandsætte, anvendes de meget sjældent 
i Nutiden. ' 

Da de beskrevne Tagformer i temmelig høj Grad ere 
knyttede til Tagbjælkerne og disses Beliggenhed, har man i 
den nyere Tid fremfor disse foretrukket 

Aasetage, Fig. 231, der tillige have den Fordel at 
kunne konstrueres med en mindre Tømmermasse og å! 

gøre Opskalkning overflødig, Ved disse Tage fastsømmes 
Lægterne til lette Overspær, der understøttes paa et pas- 
sende Antal Punkter af Aase; ÅAasene hvile atter for hver 
12—15 Fod paa Underspær, der maa afstives behørigt med 
Hanebjælke og staaende eller liggende Stole. Af Aase fin- 
des i de fleste Tilfælde i ethvert Fald en Rygaas og en 
Fodaas; mellem disse anbringes andre med en indbyrdes 
Afstand al 6—10 Fod, saaledes at Overspærene blive 
støttede paa et tilstrækkeligt Antal Punkter. Rygaasen 
lægges paa Kant i Vinklen mellem Underspærfagets for- 
længede Spærender, Fig. 239, naar disse foroven staa vin- 
kelrette paa hinanden; er Vinklen meget forskellig fra 90%, 
kæmmes Rygaasen paa Hovedfagene og tilskæres foroven 
efter Tagfladernes Hældning, Fig 233, eller ogsaa anvender 
man dobbelt Rygaas, en paa hver Side af Tagryggen. 

Fodaasen anbringes enten nær ved Spærets Fod 
eller kæmmes over Bjælkeenderne og tilhugges ofte efter 
Tagfladens Hældning. 

Mellemaasene indlades lidt i Hovedspærene og 
støttes af Klodser eller Knegte, der forsættes lidt i Hoved- 
spæret og sømmes fast, Fig. 284. 

Aasetage kunne ogsaa konstrueres uden Anvendelse 
af Hovedfag; man gør da Aasene til Remstykker 1 Stol- 
vægge. Enkelt Stol anvendes ved mindre Tage til Under- 
støttelse af Rygaasen; Fodaasen kæmmes paa Bjælke- 
enderne, og Mellemaase anvendes ikke. Dobbelt Stol, 
Fig. 235, er mere almindelig; for at tilvejebringe en 
triangulær Afstivning i Spærfagets Plan, kan man anvende 
dobbelte Hanebjælker, der anbringes neden under Aasen, og 
som blades med et svalehaleformet Blad til Spæret. 

Aasene kunne ogsaa understøttes ved Stolvægge med 
skraat stillede Stolper; denne Konstruktion egner sig til at 
overføre Trykket paa en Midteskillevæg, men den hindrer i 
høj Grad en fri Afbenyttelse af Tagrummet. 

5 

Sadeltage med understattet Bjælkelag med Trempelvæg 
(Loftvæg). 

Som tidligere omtalt er Tagfladens Hældning afhængig 
af det anvendte Dækningsmateriale. Jo glattere dette er, 
desto fladere vil man kunne gøre Taget, og man vil saa- 
ledes ved Skifer, Metal og Glas kunne anvende Hældninger 
fra %/,—12/, Det er imidlertid. klart, at jo fladere Taget 
bliver, desto mindre bliver Loftrummet, navnlig dettes 
Højde, og det vil derfor være nødvendigt, saafremt man 
vil benytte Rummet, at anvende Trempelvægge eller 
Loftvægge; Højden af disse, der for øvrigt retter sig 
efter Tagfladens Hældning, falder i Regelen mellem 4 og 6 
Fod. De saaledes opstaaede Tagværker med Trempel!- 
vægge (Loftvægge) kunne konstrueres med eller uden Aase. 

Anvendes ikke Aase, kunne Spærenes nedre Ender 
tappes til Stolper, der atter ved Tapning ere forbundne 
med Bjælkerne. Til triangulær Afstivning i Spærfagets 
Plan tjene Baand mellem Spæret og Stolpen eller mellem 
Spæret og Tagbjælken, Fig. 236. 

Vil man have Spærlagets Plads uafhængig af Bjæl- 
kerne, hvad der navnlig kan være ønskeligt, hvor Spærenes 
"Ender skulle springe frem foran Murfladen og altsaa være 
synlige, kan man forsyne Stolperne med et Remstykke, 
til hvilket Spærenes Ender da befæstes, Fig. 237 og 238. 
Dobbelte Tænger, anbragte i Hovedspærfagene tæt under 
Remstykket, tjene til at forøge den triangulære Afstivning 
og til at støtte Skraastiverne. Spæret styrkes som sædvan- 
ligt med en Hanebjælke, der bedst forbindes med Spæret 
ved et svalehaleformet Blad eller skjult Svalehalekam, 
Fig. 229, hvorved man opnaar, at Forbindelsen kan mod- 
staa Træk, og at Hanebaandet altsaa kan tjene til at 
optage en Del af Spærets Sidetryk, idet den virker som 
Trækbaand, Hanebjælken kan, naar dens Fritliggende 
kræver det, støttes af dobbelte, staaende eller liggende 

Stole, Korte Stikbjælker, til hvilke Spærene enten for- 
bindes med Biad eller ved Forsætning, overføre Sidetrykket 
paa lignende Maade som vist i Fig. 238 til de skraa 
Stolstolper og træde altsaa i Stedet for de dobbelte Tænger. 
Imellem Stikbjælkerne i Hovedspærfagene indlægges Veks- 
ler, der tjene til at optage Stikbjælkerne for Spærene i de 
tomme Fag. 

Ved Aasetage understøttes Aasene enten af Underspær 
eller, hvad der er heldigere, de gøres lizefrem til Rem- 
stykker i Stolvægge, hvis Stolper maa anbringes over de 
nedenunder værende Tværskillevægge eller paa anden Maade 
skaffes et solidt Underlag. 


Sadeltage med Bjælkclag uden mellemfaldende Under- 
støttelser og tden eller med Trempelvæg (Loftvæg). 

Ved disse Tage anvender man i Regelen Hængværker, 
hvis Konstruktion udføres i Overensstemmelse med det tid- 
ligere om Hængværker anførte, idet dog bemærkes, at Ta- 
vene som oftest konstrueres som Aasetage. Her skal 
anføres et Par Eksempler paa Tagværker med Hæng- 
værker. 

Fig. 229 viser saaledes et Tazværk med enkeit Hæng- 
værk. Rygaasen er anbragt paa Hængesøjlens Hoved; 
Hovedspærene støttes under Midten af Skraastræbere, hvis 
nedre Ende optages af Hængesøjlen. 

Fig. 240" viser et Tazværk med dobbelt Hængværk; 
Rygaasen er udeladt, og Mellemaasen er tappet til Hænge- 
søjlernes Hoveder. Hængværket er saaledes kommen til at 
erstatte hele Underspærfaget. Skal Hængværket understøtte 
et Spærfag med Hanebjælke, Fig. 241, ville de 2 Hænge- 
søjler komme til at indtage Stolpernes Plads i det tidligere 
omtalte Tazværk med dobbelte, staaende Stole, Bedre er 
det at gøre Hængesøjlen dobbelt, Fig. 242, saa at den og- 
saa kan fatte om Hanebjælken og Spæret. 

Fig. 243 viser et Tagværk med 3 Hængesøjler og 
Loftvæg. 

Tagværker med flerdobbelte Hængværker benyttes til 
store Spændvidder, men Beskrivelsen af disse Konstruktioner 
forbigaas imidlertid her. 

Sadeltage uden Bjælkelag. 

Som det vil ses af de foran omtalte Tagkonstruktioner 
med Bjælkelag uden mellemfaldende Understøttelsespunkter, 
vil der, efterhaanden som Spændvidden vokser, udkræves 
en uforholdsmæssig stor Mængde Tømmer til Taget, selv 
om Tagbjælken kun skal bære sin egen Vægt. Da Sam- 
lingen desuden kræver en hel Del indviklede Forbindelser, 


har man søgt at erstatte disse Konstruktioner med andre" 


lettere og simplere; man har saaledes udeladt Tagbjælken 
og optaget Spærenes Sidetryk paa anden Maade, nemlig 
dels ved at gøre Støttemurene tilstrækkelig svære, dels ved 
at optage en Del-af det ved Tænger eller Sprængkonstruk- 
tioner. Til disse Konstruktioner henhøre 

Sadeltage med Spær dannede af Planker og 
Ardant'ske Tage. 

Ved den førstnævnte Klasse bestaa Hovedspærene af 


en ydre retlinet Del, der ved Tænger og Bolte forbindes - 


med en Bue, hvis Form efter Omstændighederne er en 
Halvcirkel eller en Spidsbue. Den buede Del af Spæret 
samles af Planker efter to forskellige Systemer, som det er 
vist i Fig. 244 og 245. Efter det første System, der skyl- 
des en fransk Arkitekt Philibert Delormes, samles 
Piankestykkerne, efterat de ere tilskaarne efter Buens Form, 
paa Højkant og boltes sammen, Fig. 244. Efter det andet 
System, der ligeledes skyldes en Franskmand, Øberst Emy, 
bestaar Buen af Planker, der ere lagte paa Fladen oven paa 
hinanden i bøjet Tilstand og derefter boltede sammen, 
Fig. 245. 

Ved de Ardant'ske Tage, der altid bygges som 

Aasetage, understøttes Spærene ved Sprængværker med eller 
uden Spændrigler, samt de fornødne "Tænger, der boltes til 
de forskellige Stykker, I Fig. 246 er vist et Eksempel! 
paa et saadant Tag. 

Skønt man ved disse Konstruktioner har kunnet nøjes 
meéd mindre Tommer i Taget, end naar man anvender 
Tagbjælke, har man dog yderligere søgt at indskrænke 
Tommermassen. ved i Stedet for Tømmer at anvende Jærn, 
navnlig som Erstatning for alle de Konstruktionsdele, igen- 
nem hvilke der gaar Træk. De herhen hørende Konstruk- 
tioner ville imidlertid blive nærmere omtalte under Jjærn- 
konstruktioner og forbigaas derfor her. 

Pulttage eller Halvtage 
konstrueres i Regelen som halve Sadeltage.- Spærets øverste 
Ende kæmmes paa Remstykket af en Stolvæg, der stilles . 
op ad Bagmuren og støttes til denne, Paa Midten faar 
Spæret hyppigt sin Understøttelse fra en Hanebjælke, der 
ligeledes fastgøres til Stolvæggen, Fig. 247. Naar Loftrum- 
mets Afbenyttelse tillader det, kan man, under Forudsæt- 
ning af at Tagbjælken er tilstrækkelig stærk, i Stedet for 
den vandrette Hanebjælke anvende lodrette eller skraa 
Stivere eller bedre en skraat stillet Stolvæg. 
. Valntage. 

Gratspærene gaa fra Bygningens Hjørner til An- 
slagspunkterne, hvor de med et stumpt Stød forenes 
indbyrdes og med Binderfag anbragte for Enden af Hoved- 
taget,- Fig. 248. De tjene til Støtte for de korte Skifte- 
spær (Skifter), der' ligeledes med en plan, lodret Flade 
støde til Gratspærenes Sider og fastsømmes. Da saavel 
Grat- som Skiftespær forneden skulle tappes i Tagbjælkerne, 
maa der for Gratspærene og Skiftespærene i Valmen an- 
vendes Stikbjælker mellem den yderste Tagbjælke og 
Gavlmuren; Gavibjælken udelades i dette Tilfælde og i 
Stedet for den anvendes en Murlægte, paa hvilken Stik- 

bjælkerne kæmmes. Ved de Skiftespær, der naa op over 
Hanebjælkelaget, maa man anvende Stikhanebjælker; ogsaa 
Gratspærene forsynes med saadanne, De Flaåder, med 
hvilke Skifterne og Spærene støde til hinanden indbyrdes 
eller til Tagbjælkerne, benævnes Smige. Ved Fod- 
smigen forstaas den vandrette Flade, hvormed Skiftet 
eller Spæret støder til Tagbjælken, ved Lodsmigen den 
Flade, hvormed Skiftet eller Spæret støder til en lodret 
Plan, vinkelret paa den lodrette Plan gennem Skiftets cller 
Spærets Midtelinie, og ved Bagsmigen den Flade, hvor- 
med Skifterne og Spærene støde til hinanden og til Anslags- 
spærfaget. 

Ved Tage, der udføres uden Anvendelse af Aase, 
gør man rettest i at vælge Antallet af Skiftespær i Valmen 
saaledes, at intet Spær falder i Valmens Midtelinie. Ved 
Aasetage derimod maa man støtte Aasene ved et halvt 
Hovedfag midt i Valmen. Skiftespæret for dette kan da 
enten gaa helt op til Anslagspunktet, Fig. 249, eller ud- 
veksles neden for dette, Fig. 250, for at undgaa det nowet 
uheldige Sammenstød af 5 Stykker Tømmer i cet Punkt. 
Overspærene udskiftes mod Gratoverspær. 

Ved Halvvalme begynder Valmen først ved Hane- 
bjælkelaget, der udskiftes paa en lignende Maade som Tag- 
bjælkelaget ved den hele Valm. 

Telttage, Taarntage. 

Telttaget kan betragtes som et afvalmet Tag, hvis 
to Anslagspunkter falde sammen i eet. Telttage anvendes hyp- 
pigt til Overdækning af Taarne og faa da ofte et betydeligt 
større Anlæg end ved de i den almindelige Husbygning anvendte 
Konstruktioner. Da nu tillige de høje, stejle Tagflader ere 
stærkt udsatte for Stormens Paavirkning, maa de bygges 
særdeles solidt, hvad der i dette Tilfælde er vanskeligt, 
fordi Spærene fra de forskellige Kanter skulle samles i cet 
Punkt, Taarnspidsen, For her at skaffe dem ev fast 


ofre de 


neon 

Foreningspunkt lader man dem støtte mod en i Tagrum- 
mets Midtelinie anbragt Søjle, der kaldes Hjelmstangen, 
og som enten kan være gennemgaaende gennem hele Høj- 
den eller kun gennem den øverste Del, Fig, 251. Hjelm- 
stangen maa, da den tjener til Støtte for Gratspærene, i 
det mindste paa sin øverste Del have lige saa mange Side- 
flader, som der findes Gratspær; den maa støttes i Tag- og 
Hanebjælkelagene ved gennemgaaende Tømmerstykker, der 
lægzes efter to af Diagonalerne, og helst i forskellig Højde 
for ikke at svækkes ved Krydsningen. I Tagbjætkelaget 
tjene disse gennemgaaende Bjælker tillige til at optage 4 
Gratspær; er Grundridset en regulær Polygon med flere end 
4. Hjørner, maa der for de andre Gratspær anvendes 
Gratstikbjælker, .der fastholdes ved Veksler til de gennem- 
gaaende Gratbjælker.  Hjelmstangen belaster imidlertid 
hele Konstruktionen i en ikke ringe Grad; man foretrækker 
derfor kun at anvende den i den øverste Del af Taarnet, 
saaledes at den bliver indskrænket til en kort Hængesøjle, 
hvis Hovedopgave er at afgive Støtte for Spærenes øvre 
Ender. 

Mansardtlage ere i og for sig ikke nogen heldig Kon- 
struktion. De kunne dog bringes i Forbindelse med Hæng- 
værkskonstruktionen, men hele Taget bliver noget indviklet, 
og denne Form bør derfor undgaas. 

Kuppeltage kunne betragtes som Telttage med buet 
Tagflade; de kunne byggs over Rum, der have et cirkel- 
formet Grundrids eller ere mangekantede, De bygges ofte 
dobbelte; den indvendige Kuppel danner da den egentlige 
Overdækning over Rummet og kan være af Sten eller Træ, 
medens den udvendige Kuppel tjener til Beskyttelse for den 
indvendige. 1 den øverste Del af Kuppelen anbringes som 
oftest én fri Aabning, den saakaldte Lanterne. Den 
nærmere Konstruktion af disse Tage forbigaas imidlertid, 

Værkstedstage. Formen af disse Tage kan være meget 


ir 


forskellig. I Regelen gores Vinklen ved Tagryggen 909, 
Vinklen, som den bredeste Tagflade danner med en vand- 
ret Plan, 209—80? og Vink!en, som den smalleste Tarflade 
danner med én vandret Plan, 709—60%. I Fig, 252 er vist 
en Konstruktion af et saadant Tag. 


Tagdækninger. 

Straa eller Rør anvendes en Del som Dæknings- 
materiale til Landbygninger; det er billigt men ikke meget 
varigt og meget brandfarligt. Anvendelsen af det giver 
imidlertid Tagrummet en meget ensformig Temperatur hele 
Aaret rundt, hvilket kan være af Vigtighed, hvor Korn og 
Markprodukter skulle opbevares. Til Tækningen anvendes 
gerne Rughalm eller Rør, der bindes til Lægter i et 10—12 
Tommer tykt Lag. Lægtevidden maa være afpasset saaledes, 
at Straaet kommer til at hvile paa mindst 3 Lægter, og 
Bindingen bør ske med Metaltraad. 

Mindre brandfarligt end Straa og Rør er Anvendelsen 
af Tagspaaner og Tagstikker, især naar de ere im- 
prægnerede. De anbringes paa Lægter, hvis indbyrdes 
Afstand maa afpasses efter Spaanernes Længde og Over- 
dækningernes Antal.  Dækningen begynder forneden, hvor 
der straks lægges 2 Lag for at dække Fugen, og Lagene 
lægges derefter i Forbandti Ved Rygningen afkortes 
Spaanerne, og Afslutningen sker med Metal eller Bræder. 

Ved Tagstikker er Lægtevidden i Regelen 4—5 
Tommer. I Tagskægget lægges først et Par Lag tykke, 
kort savede Spaaner ved Siden af hinanden, og herover 
lægges et eller to Lag høvlede Stikker ogsaa ved Siden af 
hinanden, men dog saaledes, at det øvre Lag altid dækker 
Sammenstødet i det nedre, Derefter begynder den egent- 
lige Dækning fra Venstre til Højre, saaledes at den efter- 
følgende Stikke i samme Rad lægges med sin venstre 

Side 1 å 2 Tommer over den foregaaendes højre Side, 
Fig. 253, og fæstes, saa at Sømmet gaar igennem begge 
Stikker. 1 det følgende Lag lægges Stikkerne paa samme 
Maade og saa fremdeles: Hvert Bundt Stikker er mærket 
med en Pil, der viser, hvilken Ende der skal vendes 
nedad. 

Tagdækning med Bræder sker i Regelen som Klink- 
beklædning eller med Bræderne ,eet paa to". 

Dækning med Tagpap anvendes en Del til Byg- 
ninger af mindre Vigtighed, Pappen anbringes paa én 
Brædeforskalling af 5—6 Tommer brede Bræder af en 
Tykkelse, der retter sig efter Spærafstanden; Bræderne maa 
helst være saa tørre som muligt; ere de vankantede, bør 
Vankanten lægges nedad. Tækningen kan ske saaledes, 
at Tagpappen paaslaas paa lanss ad Forskallingsbræderne i 
et eller to Lag, Fig, 254: Pappen sommes med 1—1!/, 
Tomme lange, fladhovede Søm i omtrent 1 Tommes ind- 
byrdes Afstand, og saaledes at det ene Lag Pap griber 
1!/,—2 Tommer over det foregaaende. 

En anden Tækningsmaade fremkommer ved Anvendel- 
sen af Lister, Fig.255. Over Listerne lægges 3—4 Tommer 
brede Papstrimler, der fastsømmés, Render til Vandets 
Afløb af Taget anbringes efter endt Tækning ved at paa- 
somme Lægter, der gives Fald mod Nedløbsrørene. Naar 
Taget er tørt, overstryges det med Cementkit og bestrøs 
ned tort, sigtet, grovkornet Sand. 


Tagfladers Sammenskæring. 


Naar to lige brede Bygninger støde sammen i et 
Hjurne, gives begge Bygningers Tagflader bedst ens Hæld- 
ning, hvorved opnaas, at Tagryggene komme til at skære 
hinanden. Efter Hjørnets Diagonal opstilles et Hovedfag, 
Grat-Skotspærfaget, hvis Overflade udarbejdes saaledes, at 


74 


den kommer til at ligge i begge Tagflader, og mod hvilket 
de udskiftede Spær kunne støtte, idet de paa Hjørnets Inder- 
side gaa fra Tagryggene til Skotspæret og paa Ydersiden 
fra Gratspæret til Tagbjælkelaget. Hvad dette sidste an- 
gaar, da afsluttes det i den Bygning, hvis Bagmur er gen- 
nemgaaende, med Stikbjæilker, og desuden anbringes Stik- 
bjælker, der kunne optage Grat-Skotspærets Sidetryk, og af 
hvilke navnlig den, der optager Skotspæret, maa være særlig 
solidt anbragt, da der her kommer til at virke et betydeligt 
Træk, Tildannelsen af Skotspærets Overflade med en ind- 
springende Rende er novct vanskelig og svækker ogsaa 
Spæret en Del, to Ulemper, som man har søgt at undgaa 
ved at lade hver-af de udskiftede Spær støde til Skotspæret 
med en Klo. 

Ere de to Bygninger ulige brede, og kan man 
ikke ved at anvende forskellige Hældninger for de sammen- 
stødende Tagflader opnaa, at Tagryggene komme til at 
skære hinanden og altsaa gaa frem som ovenfor angivet, 
saa maa man dog ligesom i det forrige Tilfælde til Støtte 
for de udskiftede Spær anvende et Skot- og et Gratspær, 
der imidlertid ikke komme til at danne et samlet Fag. 


Til Støtte for disse Spær anvendes Anslagsspærfag, end- 


skønt ej heller disse kunne danne fuldstændige Fag, men 
maa indeholde udskiftede Spær. Da hele Konstruktionen 
saaledes lader noget tilbage at onske, foretrækker man, naar 
det ene Tag er lille i Sammenligning med det andet, at ud- 
føre det største som et fuldstændigt Valmtag og kæmme 
Skotspæret paa dette, 

Forlængés den ene Bygning ud over Hjørnet, 
saaledes at der opstaar et T- formet Sammenstød, vil her 
kunne indtræde 3 Tilfælde, idet nemlig det gennemgaaende 
Tags Ryg kan ligge i samme eller i større eller mindre 
Højde end Nabotagets. 1 det første Tilfælde afstives de 
to Skotspær mod et enkelt Spær i det gennemgaaende Tag, 


rn 


75 

I det andet Tilfælde gør man bedst i at gennemføre Hoved- 
taget fuldstændigt og kæmme Skotspærene for Nabotaget 
paa det. I det sidste Tilfælde endelig gør man bedst i at 
gennemføre det højeste Tag som et Valmtag og kæmme 
Skotspærene paa det. 


Trapper. 


Trapper kunne med Hensyn til deres Anlæg deles i 
Eukeltløbs-, Tolobs-, Treløbs-Trapper 0. 8. v. eiter det 
Antal Løb, der findes mellem 2 paa hinanden følgende 
Etager. Dobbeltløbede Trapper have i hver Etage 2 lige 
brede, parallele Trappeløb og et bredere Løb foroven eller 
forneden, 

Med Hensyn til Konstruktionen kunne Trapper deles i 

Trapper med indstemmede Trin og 

Trapper med opsadlede Trin. 

Trapper med indstemmede Trin. Trinnets Bredde og 
Højde bestemmes som tidligere omtalt for Stentrapper, 

Hvert enkelt Trin, Fig, 236, dannes af Grunden 
eller Fodtrinnet, et vandret liggende Plankestykke, og 
Stødbrættet, et lodret Brætstykke, som tjener til at under- 
stotte Grunden paa hele Længden og lukke for Aabningen 
mellem 2 og 2 Grunde. i 

Stødbrættet gaar med en Fjeder foroven og for- 
néden ind i Trinnet; hyppigt lader man dog Stodbrættet 
gaa ned bag Trinnéet og sommer det fast til dette, mén 
ved Træets Svinding vil der her let opstaa en aaben Fuge. 
Fødtrinnet gøres i Régelen 2—3 Tommer tykt og gives 
paa Forsiden et afrundet Fremspring paa et Par Tommer, der 
ikke alene letter Trappens Bestigning men ogsaa tjener til at 
give den et bedre Udseende. Stodbrættet gives sædvanlig 

en Tykkelse paa c, 1 Tomme. Paa Trinnets Underside an- 
bringes sædvanlig en Platliste, dér tjener til Støtte for 
Stødbrættet. . 

Trin, hvis Forkanter ere retlinede og parailele, kaldes 
Paralleltrin; ere de ikke indbyrdes parallcle, kaldes de 
skæve Trin; skære de forlængede Forkanter alle den 
samme lodrette Linie, kaldes de Svingtrin. Er Forkanten 
af et Trin tildannet efter en eller anden Kurve, i Regelen 
en Cirkel, kaldes det et krumt Trin. 

Slidtrin anbringes »aa Trapper, hvor der er megen 
Færdsel; de dannes af haardt Træ. 

Saavel Fodtrin som Stødbræder indsættes i Vanger, 
af hvilke der anbringes en paa hver Side af Løbet; de ere 
forsynede med c. 1 Tomme dybe Udstemninger, der 
svare til Trinnenes Profil. Vangerne dannes af 2—3 Tom- 
mer tykke Planker; deres Bredde maa være saa stor, at 
der endnu haves et Par Tommers Højde over og under 
Trinnets For- og Bagkant. Den Vange, der ligger op til 
Muren, kaldes Bagvangen, den anden Forvangen: en 
Vange, hvis Overside er vandret, kaldes en liggende 
Vange. 

Undersiden af Trappen bliver i Regelen forskallet, 
røret og pudset.  Forskallingsbræderne sømmes til Stod- 
brættets afskraaede, nederste Kant. Fugen mellem Pudsen 
og Vangen dækkes med en lille Træliste. Man kan ogsaa 
lade Træværket være synligt, men Trinnenes Bagkanter og 
Stødbrædernes nedhængende Kanter tildannes da paa pas- 
sende Maade. 

Den Del af Etageadskillelsen, som ligger i Trappe- 
rummet, kaldes Hovedrepose, de øvrige kaldes Mellem- 
repoøser eller, hvis de findes ved et af Trapperummets 
Hjørner, Hjørnereposer. Mellem- og Hjørnerepøser bygges 
søm Etageadskillelser, 

Langs Væggene anbringes paa Hjørne- og Mellen 


—— 

reposerne én lav Fodliste af samme Tykkelse som Bag- 
vangen; paa Hovedreposerne anbringes sædvanlig Fod- 
panel. 

Bagvangen hviler med den øverste Ende mod Re- 
posen og med den nederste Ende oven paa denne, medens 
Forvangen af to efter hinanden følgende Løb forenes ved 
krumme Vangestykker, Fig. 257 og 258. Har Vange- 
stykket Form som en Kvart- eller Halvcylinder, hvis Over- 
og Underside træffe sammen med de tilstødende Vanger, 
kaldes det et Høvedstykke, Fig. 258; Figuren viser tillige 
Forbindelsen. Fortsættes Vangestykket helt op til Rækværkets 
Overkant, kaldes det en Mægler, Fig. 257, En Søjle, der 
træder i Stedet for Hovedstykke eller Mægler, kaldes en 
Mægtersøjle. 

Den nederste Ende af Forvangen kan, som vist i 
Fig. 257, optages af en Plankemægler, eller den kan gives 
en særlig Afslutning, som vist i Fig. 259, den saakaldte 
Vangesnirkel, i hvilken Mæglersøjlen anbringes. I Re- 
gelen fortsættes det nederste eller de to nederste Trin 
uden for Vangen og tildannes efter en Spirallinie, som vist 
i Fig. 259. Et saadant Trin kaldes henholdsvis enkelt 
eller dobbelt Klodstrin. Forbindelsen mellem Vange 
oz Vangesnirkel sker ved Tapper og Bolte paa lignende 
Maade, som vist i Fig. 258. 

Det øverste Trin i et Løb kaldes Udtrinnet og 
bygges som vist i Fig, 256. 

Trappen forsynes med et 27/,—2%/, Fod højt Ræk- 
værk, der befæstes til Forvangen. Rækværket bestaar af 
drejede Stokke, Balustre, som indtappes og fastlimes, 
forneden til Vangen, foroven til Haandlisten. De krumme 
Partier af denne kaldes Krumninger, Partierne over 
Vangesnirklen kaldes Haandlistesnirklen. 

Er Pladsen for ringe til at man kan anbringe Mellem- 
repose, kan denne erstattes af krumme eller skæve Trin. 

For at erholde et passende Forhold mellem disses Højde 
og Bredde kan man benytte de tidligere omtalte Formler 
til at bestemme Trinnets Bredde paa den saakaldte Ganzy- 
linie. Denne lægges 1'/, Fod fra Forvangen og følger 
ved Trapper med krumme Trin parallelt med Bagvangen, 
men ved Trapper med skæve Trin parallelt med Forvangen. 
Til Bestemmelse af Bredden af Trinnene langs Forvangen 
benytter man forskellige Metoder, med Hensyn til hvilke 
der skal henvises til ,Vejledning i Konstruktion af 
Trætrapper" af G. v, Huth, 1887. 

Trapper med Svingtrin benævnes hyppigt Vindel!- 
trapper. De kunne konstrueres med en hul eller en massiv 
Spindel (Spindeltrapper); i sidste Tilfælde kan Yder- 
vangen være fritstaaende eller understøttet. 

En massiv Spindel skal have en saadan Størrelse, 
at hvert Fodtrin bliver mindst 2 Tommer bredt tæt op ad 
Spindelen. Er derfor Amtallet af Trinnene i 1 Omløb 
n Tommer, maa Spindelens Omkreds være 24 Tommer og dens 


2 2n 
Diameter — = c. %,4 Tomme. 


Har Trappen mere end eet Omløb, maa der overalt 
være en tilstrækkelig Højde over Fodtrinnet, for at man 
bekvemt kan passere Trappen; sættes denne Højde til 
mindst 7 Fod =— 84 Tommer, maa Antallet af Trin 
multipliceret med Stizningen s give 84, naar $ udtrykkes 
i Tommer. Er der derfor givet, at Diametren af den 
langs Trappens Midte tænkte Cirkel) (Ganglinie), der be- 
nyttes ved Inddelingen af Trinnene, skal være /D, saa maa 


Da — ita, naar a betegner Trinbredden, det vil sige a maa 
D: - g å N = 

være 2. hvori » = se. De forskellige, givne Storrel 
nm 


sér maa nu svare saaledes såmmen, at Trappen bliver be- 
kvem, det vil sige, at der er et passende Forhold mellem 
a og s. . 

Trapper med opsadlede Trin skelne sig kun fra de 
forrige ved den Maade, hvorpaa saavel Trin som Rækværk 
ere befæstede. Vangerne udskæres nemlig trinformigt, og 
paa de derved dannede Afsatser blive Fodtrinnene skruede. 
De komme saaledes til at rage ud over Vangerne, og Ende- 
fladerne maa derfor forsynes med den samme Udkeling som 
Trinnets Forkant.  Stodbrættet samles med Vangen efter 
Gæring og sømmes eller skrues fast, Da Vangerne svækkes 
ved Udskæringerne, maa man gøre dém tykkere end ved 
Trapper med indstemmede Trin; under de dybeste Ind- 
skæringer maa man have en Tykkelse paa 6—8 Tommer, 
maalt i lodret Retning. Langs Væggen anbringes et lavt 
Panel for at beskytte den mod Stød. 

Med Hensyn til Detailkonstruktioner henvises til G. 
v. Huths foran omtalte Bog. 

